Ego Robertus , Dei gracia Lingonensis episcopus , notum facio presentibus et futuris quod Gerardus de Scoto cum fratre suo Jocelino et filiis suis , Gerardo videlicet et Alberico , Jocelino et Engeberto canonico Lingonensi , concedente Theobaldo fratre eorum , Theodericus quoque de Rasennariis , nepos eorum , qui tocius alodii medietatem jure hereditario possidebat cum fratribus et sororibus suis , Gocelinus etiam Summe Ville et Richardus de Vercello , Berengarius quoque de Calvo Monte et Petrus de Saxonisfonte cum Ellebaudo fratre ejus , isti omnes prenominati dederunt Deo et Beate Marie Molismensi , necnon et ecclesie Sancti Desiderii Lingonensis , quicquid apud Montem Syon possidebant , in hominibus videlicet , in terris , in pratis , in nemoribus , nichil omnino sibi retinentes , preter servos suos quos propter hospitandi gratiam sibi retinuerunt : de cetero in potestate et in justicia monachorum sicut ceteri homines ejusdem ville subjecti erunt , reddentes consuetudines debitas et cetera que ab eis exigentur ; et preter medietatem decimarum sibi retentarum . Concesserunt etiam predicte ecclesie et laudaverunt quicquid de casamento suo emptione vel elemosina acquirere possent . Nichilominus etiam hoc pretaxatis beneficiis adjecerunt quod , si sine herede filii vel filie ab hac vita decederent , vel alter eorum , totum ecclesie sepedicte libere et absolute remaneret , nec illud vendere in vita sua nec in vadium ponere liceret . Pro hujusmodi autem conventione et elemosina dedit predictis militibus pro caritate domnus Enmauricus Lingonensis ecclesie decanus LXXX . libras , ut nichil deinceps in hiis reclamare possent . Actum est hoc anno ab incarnatione Domini M ° . C ° . I ° . , Paschali papa existente Romano . Hujus rei testes sunt : Gaufridus de Calvo Monte , Emmauricus decanus et multi alii . Qui vero hoc donum infringere vel distrahere voluerit , anathema sit . Amen . De terra Sancti Audoeni et de terra Sancti Petri Cluniacensis , que est in territorio hujus ville prenominate , habent monachi justiciam . Finagium hujus ville durat usque ad Summostier et usque ad Villare Siccum et usque ad Busserias et usque ad Wandelancort per medium finagium d'Outramont , et usque ad Brecons et usque ad Bleconvillam . Ibunt bestie de Monceon per pascua libere et absolute absque dampno faciendo , et si dampnum forte fecerint , redderent duorum proborum hominum testimonio sine jusjurando . Hec concessit Gaufridus et Renerus de Calvo Monte .

Robertus

Lingonensis

Gerardus de Scoto

Jocelino

Gerardo

Alberico

Jocelino

Engeberto

Lingonensi

Theobaldo

Theodericus

Rasennariis

Gocelinus

Summe Ville

Richardus de Vercello

Berengarius

Calvo Monte et Petrus

Saxonisfonte

Ellebaudo

Sancti Desiderii Lingonensis

Montem Syon

Enmauricus

Lingonensis

Paschali

Gaufridus de Calvo

Monte

Emmauricus

Sancti Audoeni

Sancti Petri Cluniacensis

Summostier

Villare Siccum

Busserias

Wandelancort

d'Outramont

Brecons

Bleconvillam

Monceon

Gaufridus

Renerus de Calvo

Monte


Ego Renardus , Dei gratia miseratione Lingonensis ecclesie episcopus , notum facio presentibus et futuris quod pro anime mee salute donavi monachis Molismensibus , de voluntate et consensu capituli nostri , ecclesiam de Bolognia jure perpetuo possidendam ; de qua donatione sollempniter investivi reverendum virum Robertum , primum Molismi abbatem , statuens etiam et consensu capituli nostri disponens ut monachi apud Buxerolias Deo servientes , in cunctis oblationibus , que ad manum venerint sacerdotis , in predicta ecclesia medietatem percipiant , et similiter in trecenariis , et in confessionibus et reconciliationibus , et in nuptiis et in redencione caritatum et in redencione oblationum annualium , et in testamentis mortuorum tam parvulorum quam senum , medietatem habeant , et presbiter alteram . Cum vero jamdicta ecclesia presbitero vacaverit , monachi idoneum Lingonensem episcopo presentabunt ; investito autem de cura sacerdote ab episcopo , accedet apud Molismum sacerdos , et suam in capitulo fidelitatem faciet , scilicet de conservandis partibus monachorum . Et si quis prescriptos monachos super hiis molestare vel defraudare presumpserit , donec ad emendationem venerit , perpetue excommunicationi subjaceat . Testes enim sunt de istis rebus : Jocelinus , Garnerius , archidiaconi nostri ; et Amauricus decanus , Lambertus erarius . Actum hoc Lingonis in capituloque collaudatum et sigillo nostro confirmatum , anno ab incarnatione Domini M ° . C ° . primo .

Renardus

Lingonensis

Molismensibus

Bolognia

Robertum

Molismi

Buxerolias

Lingonensem

Molismum

Jocelinus

Garnerius

Amauricus

Lambertus erarius

Lingonis


Ego Robertus , Dei gratia Lingonice sedis antistes , ad omnium volo notitiam perveniri quod in mea contigit presencia pertractari . Quidam siquidem Hunbertus cognomento Brunus , Fontis Ville dominus , a tempore canonicorum Sancti Desiderii Lingonensis quicquid ipsa ecclesia Sancti Desiderii in villa de Montigniaco habebat , abstulerat et violenter possidebat : propter hoc igitur et alia dicte ecclesie dampna illata anathematis eum vinculo innodavimus , quo diutius in eadem sententia perdurante pater ejus interim est defunctus ; ipse vero , metu postea correptus divino , ad nos et capitulum nostrum humiliter accessit , jus ecclesie Sancti Desiderii Lingonensis et monachorum inibi commorantium publice recognovit dampnaque restituit . Habent itaque idem monachi Sancti Desiderii in villa de Montigneyo spetialiter ipsam ecclesiam libere possidendam et absolute , ita ut ibi sicut in aliis ecclesiis suis sibi ipsi eligant sacerdotem et episcopo representent : presentatus autem in presentia prioris Sancti Desiderii et fratrum ejus de juris eorum fideli conservatione juramentum faciet , sicque beneficium ecclesie illius ab ipsis possidebit tanquam ipsorum deinceps pro hoc maxime justiciarius existens , cura tamen animarum de manu episcopi ab eo recepta . Sane duas monachi partes in ecclesia illa habent sicut antea canonici habuerant , presbiter vero terciam . In nemoribus quoque ad villam ipsam pertinentibus tanta eorumdem justitia est monachorum , ut nullus absque suorum vel ministerialium suorum permissu materiam , id est merrien , excidere , vel culturam exercere , sive aliud quid capere debeat aut presumat ; quod si ibi agrestia animalia capta seu apes invente fuerint , dimidiam habebunt partem monachi . Habent etiam in terris cultis decimas et tercias , in incultis jura pascualia et in pratis censualia . Si vero dominus de Fovens suam ibi habet carrucam , tercias monachi et decimas accipiunt . Terre autem de Fagillo a loco qui dicitur Val Colin ad Gentilfontaine , et omnia ad villam de Montigneio pertinentia , sicuti antiquitus dicti solebant canonici possidere , idem Hunbertus de Sancti Desiderii Lingonensis alodio esse et ad monachos loci ipsius proprie pertinere in presentia nostra publice recognovit , exceptis militaribus casamentis . Universa itaque hec predictis monachis cum ecclesia eorum Sancti Desiderii Lingonensis , de consensu totius capituli nostri , sub ea libertate dono et perpetuo possidenda concedo , ut nullus presbiter in eadem Sancti Desiderii ecclesia nisi de parrochianis suis aliquem ibi sepeliendum adduxerit , missam celebret vel ullam contra priorem et monachos ibi exerceat potestatem . Aditio quoque , ob honorem et reverentiam dicti egregii martiris sancti Desiderii , signum pro defunctis Lingonice civitatis in ecclesia monachorum , in qua sepultus est , specialiter esse pulsandum , corpora ibi priusquam alibi presentanda , missas quoque celebrandas et etiam absque omni calumpnia ibi sepeliendos quicumque de eadem civitate vel de alio quolibet exterius loco se ibi poposcerint sepeliri salvo jure capellani sui , et annuas ibi oblationes a defunctorum amicis , et tricenarios absque contradictione et reclamatione parrochiani sui Sancti Mammetis faciendos : que consuetudinis fuisse antique sicque ad nostra usque tempora libere et quiete noscuntur perdurasse . Hujus itaque donationis nostre paginam , personis capituli nostri laudantibus nostro confirmatam sigillo , quisquis deinceps ausu presumpserit temerario infringere , vel monachos Sancti Desiderii exinde perturbare , divinam in se ipso sentiat ultionem et a sacratissimo corpore et sanguine Jhesu Xpisti segregatus perpetuo anathemate feriatur , donec ad emendationem venerit . Actum hoc anno ab incarnatione Domini M ° . C ° . primo , indictione VIIIIa . , epacta XVIIIa . , concurrente I ° . , ciclo lunari XVI ° . , Paschali Romano pontifice presidente , Philippo rege Francorum feliciter regnante ; testibus hiis : Amalrico Lingonensi decano ; Jocelino cum multiis aliis .

Robertus

Lingonice

Hunbertus cognomento Brunus

Fontis Ville

Sancti Desiderii Lingonensis

Sancti Desiderii

Montigniaco

Sancti Desiderii Lingonensis

Sancti Desiderii

Montigneyo

Sancti Desiderii

Fovens

Fagillo

Val Colin

Gentilfontaine

Montigneio

Hunbertus

Sancti Desiderii Lingonensis

Sancti Desiderii Lingonensis

Sancti Desiderii

Lingonice

Sancti Mammetis

Sancti Desiderii

Paschali Romano

Philippo

Francorum

Amalrico

Lingonensi

Jocelino


In nomine summe et individue Trinitatis , Patris et Filii et Spiritus sancti . Amen . Cum seges generis humani modo ortu florere incipiat , modo mortis falce metatur , ne posteri nostri de certis incerti fiant , utile ducimus litterarum apicibus commendare sigilloque nostro corroborare munus , quod a nobis dilectus filius noster Almaricus pie postulavit pieque impetravit donari ecclesie Xpisti et Beate Marie Molismensi ad sumptus fratrum in basilica Beati Desiderii Deo famulantium . Noverit igitur omnium caritas quod ego Robertus Lingonice sedis antistes , de gratia quam de Domini mensa recipimus , eis qui ad eamdem mensam vocati sunt , licet non omnibus valeamus , aliquibus tamen pro posse nostro dignum arbitramur aliquam largiri portionem . Prece itaque dilectissimi filii nostri Almarrici et quorumdam aliorum canonicorum , communis assensu capituli , concedimus Deo et Beate Marie Molismensis videlicet ecclesie , et fratribus apud nos in basilica Beati Desiderii conversantibus , ut prelibatum est , annuales consuetudines prebendarum nostrarum sub hoc tenore ut , quocumque loco canonicus obierit , aut si etiam in mortali lecto vitam mutaverit ut canonicus regularis vel monachus efficiatur , prebende redditus tocius anni monachis tribuantur : unde Molismensis ecclesia et fratres in ecclesia Sancti Desiderii commorantes officia mortuorum pro ejus anime remedio per totum annum devote concelebrent . Actum est hoc in capitulo Sancti Mammetis publice , coram subscriptis testibus et aliis quampluribus hoc idem laudantibus et concedentibus . Quicumque huic testamento contradicere voluerit , anathema fiat nisi corrigatur . Signum Roberti episcopi et plurium aliorum . Hoc autem factum est anno ab incarnatione Domini M ° . C ° . VI ° . , indictione XIIIIa . , epacta XIIIIa . , rege Francorum Philippo regnante .

Almaricus

Beate Marie Molismensi

Beati Desiderii

Robertus

Lingonice

Almarrici

Beate Marie Molismensis

Beati Desiderii

Molismensis

Sancti Desiderii

Sancti Mammetis

Roberti

Francorum

Philippo


« Actum est Trecis in aula comitis Theobaldi , anno ab incarnatione Domini M ° . C ° . XX . IIII ° . , Eugenio papa Romano , regnante Ludovico Francorum rege . Hujus rei testes sunt : Henricus Trecensis episcopus , magister Petrus Strabo , magister Petrus Comestor , magister Petrus Potator , et multi alii . »

Trecis

Theobaldi

Eugenio

Romano

Ludovico

Francorum

Henricus Trecensis episcopus

Petrus Strabo

Petrus Comestor

Petrus Potator


« Adrianus ep . , s . s . Dei , dilectis Willenco abbati et universo capitulo ecclesie Sancte Marie Molismensis , salutem et apostolicam benedictionem . Justis petencium desideriis . . . » « Datum Laterani , VI ° . idus februarii . »

Adrianus

Willenco

Sancte Marie Molismensis

Laterani


Quoniam qui , summi regis gratia in regimine ecclesie ad episcopii officium provecti , ministrandi curam Deo et ecclesie susceperunt , illud Apostoli preceptum memorari condecet « Ministerium tuum implere » , summopere predictis providendum est ne gregi dominico sibi commisso pabula deficiant . Quapropter ego Raynardus , quamvis indignus in Lingonensi ecclesia dictus episcopus , quibusdam donariis que jampridem Molismensibus monachis , ecclesie sancti martiris Gengulfi Varennarum famulantibus , donavi , munusculum quoddam adjeci , ecclesiam scilicet Geulosi Montis cum omni jure parrochiali libere et absolute absque omni calumpnia in perpetuum possidendam . Et ne transitu generis humani seu hominum oblivione a memoria auferatur , litteris presentis cartule commendo . Quicumque presumptione aut avaritia violator hujus doni extiterit sive quippiam denierit , anathematis gladio feriatur . Ad hoc enim laudandum et confirmandum testes ydoneos et confirmatores subscriptos advocavi et tocius assensu capituli annotavi . Signum Amalrici decani . Signum Goscelini archidiaconi et plurium aliorum . Testes sunt : Terricus de Mandris , Emmalricus nepos decani , et plures alii , scilicet Rodulphus de Varennis qui tunc temporis eumdem parrochiatum tenuerat , coactus vero preceptis apostolicis Deo et Varennensi ecclesie in manu episcopi reliquit , fratribus suis Richardo Lingonensi preposito et Herlembaudo laudantibus , et omnibus amicis suis .

Raynardus

Lingonensi

Molismensibus

sancti martiris Gengulfi Varennarum

Geulosi Montis

Amalrici

Goscelini

Terricus de Mandris

Emmalricus

Rodulphus de Varennis

Varennensi

Richardo

Lingonensi

Herlembaudo


Godefridus Dei gratia Lingonensis episcopus , omnibus ecclesie filiis , in perpetuum . Sicut injusta petentibus viriliter resistere debemus , sic justis fidelium peticionibus facilis tribuendus est effectus . Noverint igitur presentes et secuturi quod Rainardus Causeoli dominus presentiam nostram adiit et , ut ecclesiam Causeoli ac decimam Molismensi ecclesie concederemus , humiliter postulavit . Cujus justis peticionibus benigne annuentes , Beate Marie Molismensi , et fratribus apud Varennas Deo servientibus , jamdicti castri ecclesiam cum appendiciis suis ac decimam concessimus : eo tamen tenore ut post decessum Jocelini sacerdotis , vel si aliquo modo ecclesiam dimiserit , liberam presbiteri electionem monachi habeant . Omnium ecclesie reddituum ac decime medietatem accipiant , excepto quod presbiter cum sua parte presbiterium habeat , scilicet confessiones , nuptias , reconciliationes parientium , peras , juditiorum benedictiones , bapisteria , albatos quos infra XLta . dies mori contigerit , denarium caritatis diei dominici , tricenariorum vero medietatem ; verum si de refectionibus et nuptiis redemptio facta fuerit , monachi medietatem habebunt . Hujus rei testes sunt : Humbertus decanus , Guido thesaurarius ; Fulco , Pontius , Hugo , archidiaconi ; Ulricus Sanctorum Geminorum prepositus , Durannus Runcha . Et ut hoc ratum et inconvulsum permaneat , sigilli nostri auctoritate munimus . Si quis nostre institucioni contrarius extiterit , usque ad dignam satisfactionem anathematis vinculo innodetur . Actum est hoc anno ab incarnatione Domini millesimo centesimo Lmo . VII ° . Data per manum Fulconis cancellarii . . .

Godefridus

Lingonensis

Rainardus Causeoli

Causeoli

Molismensi

Beate Marie Molismensi

Varennas

Jocelini

Humbertus

Guido

Fulco

Pontius

Hugo

Ulricus Sanctorum Geminorum

Durannus Runcha

Fulconis


Ego Godefridus , Dei gratia Lingonensis episcopus , notum esse volo presentibus et futuris quod Raynardus dominus Caseoly ante obitum suum , laudante uxore sua Hawiz et Fulcone filio suo , pro remedio anime sue condonavit Beate Marie Molismensi , et monachis apud Varennas degentibus , consuetudinem quam in eadem villa tam ipse quam sui antecessores habuerant . Siquidem talis extiterat consuetudo , ut quicumque de hominibus monachorum apud Varennas suum relinquebat quocumque modo tenamentum , in terris et pratis ad manum predicti domini excepto manso transsibat , nec eidem homini vel alii licebat ad eamdem , nisi de permissione domini de Caseolo , redire possessionem . Hoc igitur totum absolute sine ulla retentione predictis monachis in elemosinam remisit et condonavit , tam de hominibus indigenis monachorum quam de advenis qui super terram ipsorum sunt amaysati . Hanc autem elemosinam , sicut domnus fecerat Raynardus , et predicta uxor ejus et filius laudaverant , postea recognoverunt et laudaverunt coram multis Lingonis in curia et presentia nostra , sed et Raynerius predicti Raynardi germanus , quod ad se pertinebat . Ne quis igitur in posterum super hac re predictos filios nostros , monachos de Varennis , inquietare presumat , hanc confirmationis nostre cartam subnotatis testibus , qui hoc viderunt et audierunt , fieri precepi cum nostri auctoritate sigilli . Hujus rei testes sunt : Odo venerabilis abbas de Morimundi et Ulricus Sanctorum Geminorum prepositus et multi alii . Actum anno ab incarnatione Domini M ° . C ° . L ° . VIII ° . , pontificatus nostri XIX ° .

Godefridus

Lingonensis

Raynardus

Caseoly

Hawiz

Fulcone

Marie Molismensi

Varennas

Varennas

Caseolo

Raynardus

Lingonis

Raynerius

Raynardi

Varennis

Odo venerabilis abbas de Morimundi

Ulricus

Sanctorum Geminorum


Notum sit omnibus tam futuris quam presentibus quod ego Fulco dominus Caseoli , assensu uxoris mee Alais et filii mei Renardi et aliorum heredum meorum , pro salute anime mee do in elemosinam Deo et ecclesie Molismensi et fratribus ibidem Deo servientibus singulis annis in perpetuum quadraginta solidos Lingonensium , quos assigno eis in censibus pratorum que sunt in potestate Varennarum ; quod vero reliquum fuerit , assigno eis in reditibus ville que vocatur Chesas . Ipsi vero fratres Molismenses concesserunt michi ut , quamdiu vixero , missam de sancta Maria , cum autem mortuus fuero , missam pro defunctis in perpetuum pro me celebrent , et anniversarium pro me et uxore mea .

Fulco

Caseoli

Alais

Renardi

Molismensi

Lingonensium

Varennarum

Chesas

Molismenses


In nomine sancte et individue Trinitatis . Ego Robertus , Dei gratia Lingonensis episcopus , notum facio omnibus tam futuris quam presentibus quod domnus Henricus de Firmitate et uxor ejus Ligardis , laudantibus filiis suis Pontione , Awino , Rainardo , concessu domni Guidonis de Wangionisrivo Deo et Beate Marie de Molismo et Sancto Jengulfo de Warennis , et fratribus inibi servientibus Deo , pro remedio animarum suarum Campegniacum liberaliter dederunt , et quicquid in ea habebant nulla retentione retenta . Sed si quis de supradicta villa de Campegniaco contra monachos de Warennis rebellis extiterit , et per se monachi justiciam de illo habere nequiverint , domino de Le Ferté proclamationem facient , et ipse dominus rebellem illum ad justiciam monachorum tantum pro Deo adducet . Et sic jamdictus dominus de Le Ferté Campegniacum et quicquid ad eam pertinet dedit et in manu nostra pro elemosina posuit ; et nos de ea monachos Molismenses investivimus et , ut ratum et inconcussum permaneat , sigilli nostri auctoritate confirmavimus . Quicumque huic testamento contradicere voluerit , anathema fiat donec corrigatur . Signum Almarrici decani . S . Lamberti erarii . S . Jocelini , Gerardi , Hugonis archidiaconorum . Actum est hoc anno incarnati Verbi M ° . C ° . I ° .

Robertus

Lingonensis

Henricus de Firmitate

Ligardis

Pontione

Awino

Rainardo

Guidonis de Wangionisrivo

Beate Marie de Molismo

Sancto Jengulfo de Warennis

Campegniacum

Campegniaco

Warennis

Le Ferté

Le Ferté Campegniacum

Molismenses

Almarrici

Lamberti

Jocelini

Gerardi

Hugonis


Ego Robertus , Dei gratia Lingonensis episcopus , presentibus et futuris notum facio quod domnus Henricus de Firmitate dedit donum de Hestert et de Campaniaco Deo et beate virgini Marie Molismensis ecclesie et Sancto Gengulfo de Varennis pro salute anime sue uxorisque sue et filiorum suorum libere in perpetuum possidendum , laudante hoc idem uxore sua Leugarde et filiis suis laudabili voluntate , domno Pontio , Rainardo quoque et Henrico . Sane quoniam homines de Campaniaco parvum habebant finagium , dederunt domno Rainerio de Caseolo corvariam unam pro pastura Varennarum et potestatis ejus , et usuario in nemoribus , in terris , in pratis sine dampno faciendo : si vero per animalia dampnum evenerit , sine rectitudine simpliciter restituetur . Considerans autem predictus Rainerius quod supramemoratus Henricus monachis de Varennis Campaniacum dedisset , emulator boni operis factus concessit eisdem pro remedio anime sue corvariam ejusdem ville , quam jure suprascripto possidebat , et pasturam animalium in omni potestate sua , laudante hoc filio ejus Rogerio et Ulrico de Acri Monte et uxore sua Adelina et Ranerio de Nogento et Gaufrido de Calvo Monte . Insuper concesserunt quicquid quoquomodo adquirere possent monachi predicti de casamento suo sive per elemosinam sive per emptionem . Hujus rei testes sunt : ex parte ejus , domnus Rainerius de Nogento , Gaufredus de Calvo Monte , Olricus de Acri Monte , Petrus de Saxonisfonte , Rogerius de Donno Martino ; ex parte vero nostra , Emmauricus decanus Lingonensis , Jocelinus , Ayrardus , Hugo , Garnerius , archidiaconi ; Werricus presbiter de Parnou . Acta sunt hec Lingonis , anno ab incarnatione Domini M ° . C ° . II ° . , indictione secunda , epacta nulla , concurrente secundo , Pascali papa Romano , Philipo rege Francorum regnante . Qui vero hoc donum infringere vel detrahere voluerit , anathematis gladio feriatur .

Robertus

Lingonensis

Henricus de Firmitate

Hestert

Campaniaco

Molismensis

Sancto Gengulfo de Varennis

Leugarde

Pontio

Rainardo

Henrico

Campaniaco

Rainerio de Caseolo

Varennarum

Rainerius

Henricus

Varennis Campaniacum

Rogerio

Ulrico de Acri

Monte

Adelina

Ranerio de Nogento

Gaufrido de Calvo

Monte

Rainerius de Nogento

Gaufredus de Calvo

Monte

Olricus de Acri

Monte

Petrus de Saxonisfonte

Rogerius de Donno Martino

Emmauricus

Lingonensis

Jocelinus

Ayrardus

Hugo

Garnerius

Werricus presbiter de Parnou

Lingonis

Pascali

Philipo

Francorum


Ego Robertus , Dei miseratione Lingonensis episcopus , venerabili Roberto Molismensis ecclesie abbati ejusque fratribus universis , in perpetuum . Sacrum vestre devotionis attendentes , karissimi , fervorem , profectibus vestris pro debito officii nostri paterno affectu instantius aspiramus . Inprimis itaque decernimus ut in cymiterio ecclesie vestre , in qua regulariter degitis , cui benedictionis munus , juxta quod mete ipsius cymiterii in subsequentibus annotate declarant , impendimus , nullus aliquam preter vos terrenam habeat justitiam ; et eam similiter , que nos de jure contingit episcopatus , justitiam vobis de consensu Lingonensis capituli indulgentes libere et quiete concedimus perpetuo jure possidendam . Cujus videlicet prima cymiterii meta ducit ad Vallem Godefridi , secunda ad Sarcofagum , tercia ad agros juxta virgultum abbatie , quarta ad ulmum juxta stratam que ducit ad Tornodorum , quinta ad stratam que ducit ad Anseune , sexta ad stratam que ducit ad Castellionem , septima quoque ad stratam que ducit ad Poltariense cenobium . Sicut ergo infra metas has vestrum continetur cymiterium , a justitia nostra liberum penitus et absolutum esse decernimus , et utriusque justitie libertatem , cymiterii scilicet et burgi vestri , cum aliis ecclesiasticis beneficiis in sequentibus exprimendis pontificali vobis auctoritate et presenti sigillo nostro confirmamus . Ecclesiam vero de Poliaco , ab Arnaudo Sancti Petri Vivi Senonensis abbate et fratribus ejus , in numero aliorum testium subscribendis , ecclesie vestre , sub annuo quinque solidorum censu , natalibus apostolorum Petri et Pauli ecclesie eorum ab ecclesia vestra solvendo , concessam , vobis , inquam , Molismensibus confirmamus , et de ipsa vos ecclesia investimus : sicut idem Arnaudus abbas et fratres ejus apud Fontem Humosum in presentia domni Diamberti Senonensis archiepiscopi et nostra , astantibus quoque Willelmo Cathalaunensi , Burcardo Meldensi , Hugone Autissiodorensi episcopis , Willelmo etiam Nivernensi et Milone de Barro super Sequanam comitibus , super jamdicta ecclesia se devestire curarunt . Quicquid etiam servitii et justitie in alodio Molismensi , in pratis scilicet et silvis , in aquis decimisque et aliis , milites casati cum uxoribus suis et progenie eorum habebant , Hugo videlicet de Merlenniaco , Regnaudus de Molismo , Odo Paganus , Guido , Hugo de Corterron et uxor ejus Gersennis , Odo de Furviaco , Odo Engelbaudi filius , sine retentione aliqua in manu mea disposuerunt pro salute animarum suarum : et ego nichilominus laudantibus eis vos et ecclesiam vestram investire canonice curavi . Preterea supradictus quinque solidorum annualis census sub tali conditione ad predictum terminum a vobis ecclesie Sancti Petri Vivi annuatim solvetur : quod si die ipso festivitatis apostolorum forte non fuerit a vobis solutus , de consensu predicti ejusdem ecclesie abbatis et fratrum suorum plene meruistis coram nobis optinere quod , omni lege remota et dampno vestro , emendam solummodo propter hoc eis reddetis . Quia vero in predicta Poliaci ecclesia presentatio vestra est , decernimus ipsum sacerdotem in posterum a vobis eligendum esse , electusque a vobis sacerdos publice vobis , in capitulo vestro , beneficiorum vestrorum ad commodum ecclesie vestre conservandorum nec in ullo sibi deinceps contra vos et ecclesiam vestram usurpandorum fidelitatem jurabit ; et eum quidem , extunc ita vobis obligatum , vestrum erit nobis vel successoribus nostris presentare , nostrum erit nostrorumve successorum cura animarum investire presentatum . Nunc igitur que in eadem vobis ecclesia Poliaci cum sacerdote denuo proveniunt percipienda , sunt hec : omnium oblationum que per annum ad altare ejusdem parrochie quoquomodo offeruntur , terciam quidem partem sacerdos , vos autem duas percipietis partes ; similiter et de omnibus que ad prefatam ecclesiam pro sua dimiserint salute morientes , terciam , ut supradictum est , partem sacerdos , duas vero partes vos ipsi percipietis ; eandem percipere partem vestrum est in caritatibus que vestro fiunt sacerdoti , quomodocumque ei a quolibet parrochiano suo fiant , tricenariis quoque , confessionibusque et reconciliationibus ; item in benedictionibus nubentium , et ipsius sacerdoti procurationibus quotiens redimuntur ; itemque in omnibus que parvulis post baptisma recenter in albis obeuntibus percipiuntur , terciam nichilominus partem sacerdos , vosque duas habetis ; mediam vero vos et mediam sacerdos partem habebit in perali peregrinorum benedictione eorumque oblatione ; et in testamentis eorum terciam sacerdos , vosque duas habetis partes . Quicumque igitur huic confirmationi nostre in aliquo presumpserint deinceps contraire , donec ad emendationem coram vobis advenerint , excommunicationis pene subdantur . Testes exinde sunt : ex parte nostra , Goscelinus , Amalricus , Lambertus , Warnerius , archidiaconi nostri ; Durannus notarius noster ; ex parte vero abbatis Sancti Petri Vivi , Hulduinus , Erlebaudus , Eldradus , Arnulfus , Petrus , Eraclius , Letericus , Walbertus , Clarius , Archembertus , Guido , Willelmus , Dodo , Hugo , Isembardus , Girardus , Odo , Gauterus , Fulco , Anselmus . Acta sunt feliciter apud Senones , anno incarnati Verbi millesimo centesimo primo .

Robertus

Lingonensis

Roberto

Molismensis

Lingonensis

Vallem Godefridi

Sarcofagum

Tornodorum

Anseune

Castellionem

Poltariense

Poliaco

Sancti Petri Vivi Senonensis

Molismensibus

Arnaudus

Fontem Humosum

Diamberti

Senonensis

Willelmo

Cathalaunensi

Burcardo

Meldensi

Hugone

Autissiodorensi

Willelmo

Nivernensi

Milone de Barro

Sequanam

Molismensi

Hugo

Merlenniaco

Regnaudus de Molismo

Odo Paganus

Guido

Hugo de Corterron

Gersennis

Odo de Furviaco

Odo Engelbaudi

Sancti Petri Vivi

Poliaci

Poliaci

Goscelinus

Amalricus

Lambertus

Warnerius

Durannus

Sancti Petri Vivi

Hulduinus

Erlebaudus

Eldradus

Arnulfus

Petrus

Eraclius

Letericus

Walbertus

Clarius

Archembertus

Guido

Willelmus

Dodo

Hugo

Isembardus

Girardus

Odo

Gauterus

Fulco

Anselmus

Senones


Presentibus et futuris , ego Raynardus de Firmitate , et Thomas nepos ejus , ignotescimus nos patris mei Henrici donationem , videlicet de villa Campanie , quam pro anime salute ecclesie de Warenniis contulit , gratanter et benivole laudasse , salva siquidem in omnibus monachorum justicia , nobis ejusdem ville Campanie advocaturam retinentes , non quasi sub optentu advocature ab hominibus ipsius ville quicquid prorsus exacturi , sed ea scilicet intentione ut contra malivolos et persecutores nostro fulciatur patrocinio . Porro omnis plane justicia a minimo usque ad majus monachorum est . Quod si reatus adeo execrabilis fuerit utpote sacrilegorum , latronum et horum talium , ut secundum secularium legum districtionem menbrorum detruncatione vel suspensione is qui ejusdemmodi delictum admiserit multandus sit , quod utique monastica pietas abhorret , iste talis domino de Firmitate deliberabitur , secundum sue culpe modum , salvo sicut diximus monachorum jure , puniendus . Ad hujus igitur rei confirmationem istam conscribi cartam fecimus et venerabilis episcopi Lingonensis Godefridi sigillo autentice consignari . Testes interfuerunt ydonei : Fulco de Caseolo et Uricus frater ejus canonicus , et plures alii .

Raynardus de Firmitate

Thomas

Henrici

Campanie

Warenniis

Campanie

Firmitate

Lingonensis

Fulco de Caseolo

Uricus


Ego F . dominus Causeoli notum facio presentibus et futuris quod Renardus pater meus de assensu meo domui Varennarum , et monachis Sancte Marie Molismensis ibi constitutis , dedit et concessit Laplanche sub Causeolo , ut in ea cellam construerent et cimiterium ibi facerent benedici , et ut illic ad voluntatem suam homines libere reciperent et haberent sine omni exactione et occasione preter custodiam castelli . Quod donum et tunc laudavi , et modo confirmo assensu uxoris mee Alaydis et liberorum meorum Renardi et aliorum heredum : immo ipsum ampliavi de terciis Movioli . Hanc autem elemosinam et hanc donationem postulo ab episcopis nostris , cum fuerint a predictis monachis super hoc requisiti , confirmari et illesam semper et sine diminutione conservari . Hujus rei testes sunt : Humbertus prior Varennarum , Wiardus capellanus Causeoli et multi alii .

Causeoli

Renardus

Varennarum

Sancte Marie Molismensis

Laplanche

Causeolo

Alaydis

Renardi

Movioli

Humbertus

Varennarum

Wiardus

Causeoli


Notum sit presentibus et futuris quod ego Godefridus , Dei miseratione ecclesie Lingonensis episcopus , dedi Deo et beate Marie Molismensis ecclesie ecclesiam de Mosa cum appendiciis suis possidendam jure perpetuo a fratribus Varennarum . Huic donationi nostre adjecit vir nobilis Girardus de Donno Martino donans in presentia nostra Varennarum ecclesie , pro salute anime sue et pro anima uxoris sue Rocuidis nomine et pro quodam filio suo Joberto nomine , monacho apud Molismum facto , medietatem totam ejusdem ville cum finagio ibidem pertinente , tam in nemoribus quam in planis et pascuis , et decima ejusdem ville et sede quadam molendini et brolio alodii sui . Hanc donationem predicti Girardi collaudarunt filii ejus Fulco et Girardus una cum filiabus suis Rocuide et Adelina , itemque Arnulfo Peteillone et Auberto de Bordons , qui hujus alodii querelatores fuerant ; seseque in manu mea exinde penitus devestientes , ecclesiam de Varennis sollempniter investivi . Actum hoc publice nostroque confirmatum est sigillo anno ab incarnatione Domini M ° . C ° . L . VIIII ° . , testibus hiis : Warnerio et Hugone , archidiaconis nostris ; Guidone thesaurario ; Rainaldo de Pulteriis , Menardo de Moris abbatibus , Renerio Acri Montis domino et fratre ejus Girardo Sine Terra cognominato , et Erlebaudo milite .

Godefridus

Lingonensis

Molismensis

Mosa

Varennarum

Girardus de Donno Martino

Varennarum

Rocuidis

Joberto

Molismum

Girardi

Fulco

Girardus

Rocuide

Adelina

Arnulfo Peteillone

Auberto de Bordons

Varennis

Warnerio

Hugone

Guidone

Rainaldo de Pulteriis

Menardo de Moris

Renerio Acri

Montis

Girardo Sine Terra

Erlebaudo


Ego Renardus , Dei miseratione Lingonensis ecclesie episcopus , notum facio presentibus et futuris quod pro anime mee salute donavi monasterio Molismensi , de voluntate et assensu capituli nostri , ecclesiam de Noeriis cum capella in castro sita jure perpetuo possidendam ; de qua donatione sollempniter investivi reverendum virum Robertum , primum ejusdem monasterii abbatem , statuens etiam et de consensu capituli nostri disponens ut monachi , apud Noerias Deo servientes , in cunctis oblationibus que ad manum venerint sacerdotis , tam in eadem ecclesia quam in capella medietatem percipiant , et similiter in tricenariis , confessionibus , reconciliationibus , benedictionibus nubentium , procurationibus presbiteri cum redimuntur , in baptisteriis , testamentisque morientium sive parvulorum recenter obeuncium post baptisma , medietatem percipiant , et presbiter alteram : qui nichil percipiet in hiis que ad manus venerint monachorum , nee in fundo terre nec pratis nec vineis nec nemoribus , si inde fiat eis elemosina . Que omnia cum jamdictis libere possidebunt et quiete . Cum vero eadem ecclesia presbitero vacaverit , monachi ydoneum Lingonensi episcopo presentabunt , eoque de cura ab episcopo investito tenebitur accedere apud Molismum , suam publice in capitulo fidelitatem de conservandis eorum redditibus facturus , sicut eorum justiciarius quantum in temporalibus constitutus . Quisquis igitur deinceps eosdem monachos super hiis infestare presumpserit , donec ad emendationem venerit , a corpore et sanguine Domini sequestretur . Testes inde sunt : Amauricus decanus noster ; Jocelinus , Garnerius , archidiaconi nostri ; Lambertus erarius . Actum est hoc Lingonis et sollempniter in capitulo collaudatum nostroque confirmatum est sigillo , anno ab incarnatione Domini M ° . C ° . I ° .

Renardus

Lingonensis

Molismensi

Noeriis

Robertum

Noerias

Lingonensi

Molismum

Amauricus

Jocelinus

Garnerius

Lambertus

Lingonis


In nomine Patris et Filii et Spiritus sancti . Amen . Quoniam sepe facta priorum vetustate solent aboleri , nisi scripto firmentur , majorum id auctoritas assuevit ut largitiones , que ecclesiis conferuntur , litterarum corroborentur apicibus et tam presentium quam posterorum memorie scriptis imprimantur . Quapropter ego Philippus , Dei gratia Trecensis ecclesie episcopus , reverendi confratris nostri Roberti , primi Molismensis cenobii abbatis , ceterorumque fratrum supplicationibus imploratus , impulsus etiam prece comitis Hugonis qui Molismense cenobium precipuo diligebat amore , dona et beneficia que vel idem comes vel quilibet alii amore Dei et anime salute ecclesie Sancti Quintini contulerant , assensu et voluntate capituli nostri scriptis firmare et sigilli nostri auctoritate munire decrevi . Presenti igitur scripto firmamus et corroboramus quecunque predicta Sancti Quintini ecclesia Trecis hactenus adquisivit vel deinceps adquisierit in pratis , in vineis , in ortis et possessionibus aliis , dona etiam comitis Hugonis vel aliorum , ut eidem ecclesie firma et illibata permaneant , et Deo ibidem servientes quiete et absque inquietatione contradictionis ea possideant . Adicimus autem eis ex assensu capituli nostri et predicti comitis instancia ut , si in his , que adquisierint , aliquid fuerit unde decima debeatur , cum in manus et possessionem eorum devenerit , ab omni decima liberi sint et absoluti . Si quis vero amore religionis et salutis sue desiderio infra cimiterium predicti loci se sepeliri expetierit , a nullo prohibeatur , salvo tamen jure sacerdotali . Hec nos eis concedimus et , ut rata et inconvulsa permaneant , sigillo nostro munimus ea tamen conditione , ut memores nostri sint in orationibus suis et , cum aliquis canonicorum nostrorum obierit , pro eo ab eis servicium fiat et missa celebretur . Actum est hoc Trecis publice in capitulo Sancti Petri , III ° . kalendas julii , anno ab incarnatione Domini millesimo centesimo decimo , indictione tercia , epacta XXa . VIIIa . , concurrente quinto . Ad hoc confirmandum testes subscripti adnotantur : Raynaudus prepositus , Girardus archidiaconus , Drogo archidiaconus , Petrus archidiaconus , Goscelinus archidiaconus , Anselmus archidiaconus , Odo precentor , Johannes decanus , Hugo decanus , Johannes capellanus . Si qua vero ecclesiastica secularisve persona huic dispositioni nostre contraire voluerit , correptus si non resipuerit , anathematis eum gladio subicimus et ab ecclesie limine sequestramus , donec resipiscat .

Philippus

Trecensis

Roberti

Molismensis

Hugonis

Molismense

Sancti Quintini

Trecis

Hugonis

Trecis

Sancti Petri

Raynaudus prepositus

Girardus

Drogo

Petrus

Goscelinus

Anselmus

Odo

Johannes

Hugo

Johannes


Cum de bono religionis odore in ecclesiis Dei suaviter redolente fideles universi semper in Domino gaudere debeant : ego Theobaldus Trecensium comes , specialiter religiosorum Molismensis monasterii monachorum et precipue reverendi viri Roberti , primi eorum abbatis , emulator existens , tam futurorum quam presentium notitie duxi fideliter commendandum quod ad preces et instantiam ejusdem venerabilis abbatis et nobilium virorum hominum meorum , Guidonis scilicet comitis de Barro super Sequanam , Galterii quoque de Bernon et Jofredi Furnerii , dicte Molismensi ecclesie pro mea et antecessorum meorum salute id libertatis in potestate mea Trecensi habere et jure perpetuo possidere decerno , statuens et concedens ut ejusdem ecclesie homines , si ad eandem potestatem meam , ut inde sibi de feminis meis ducant uxores , venerint , quiete eas secum abducant et libere , et deinceps tam ipse quam earum liberi absque ulla heredum meorum in posterum reclamatione dominio prefate ecclesie et servitio , sicut ceteri homines sanctuarii , per omnia subdantur . Hujus itaque libertatis , memorate ecclesie a me sollempniter collate , textes existunt milites et homines mei , Andreas de Baldimento , Rocelinus de Vendoperio , Pontius de Capis , Jofredus Olranni filius , Otrannus Wasteblé ; et Liebaldus et Walo Cuschardus , burgenses mei de Trecis . Actum hoc publice meoque est sigillo confirmatum anno incarnati Verbi M ° . C ° . VIIII ° .

Theobaldus

Trecensium

Molismensis

Roberti

Guidonis

Barro

Sequanam

Galterii quoque de Bernon

Jofredi Furnerii

Molismensi

Trecensi

Andreas de Baldimento

Rocelinus de Vendoperio

Pontius de Capis

Jofredus Olranni

Otrannus Wasteblé

Liebaldus

Walo Cuschardus

Trecis


Noticie fidelium tam presentium quam futurorum tradere disponimus , quod pratum , quod est situm juxta murum Trecensis civitatis non longe ab ecclesia Sancti Quintini , quod in vita sua Odo comes , filius comitis Theobaldi , dederat ecclesie Molismensi , frater ejus qui ei in honore successit , comes videlicet Hugo , in quadam festivitate paschali curiam suam apud Molismum tenens , videlicet anno M ° . XC . VII . dominice Incarnationis , rogatu Roberti ejusdem loci abbatis , non solum ipsum pratum , sed omnia dona , quecumque comes Theobaldus pater ejus et Adhelaydis comitissa mater sua , frater quoque ejus comes Odo attribuerant ecclesie Molismensi , libentissime concessit . Dedit preterea ipse comes hortolanum quendam , custodem scilicet prati , cum uxore et liberis suis , omnes quoque redditus et justicias que jure in eo possidebat . Ex his vero omnibus prenominatis rebus testes existunt : Wido de Wangionisrivo , Dudo Chatalaunensis civitatis vicedominus , et multi alii . Hec omnia prenominata conjunx ejusdem comitis Hugonis Constancia , Philippi regis Francorum filia , in camera Gauterii Belvacensis concessit , presentibus illis testibus : Gaufredo filio Otranni , Odone presbitero , cum multis aliis . Ut autem hec omnia magis rata et autentica sint , presente domno Gaufredo filio Ottranni misit ipsa comitissa quemdam nummum per domnum Nivelonem super altare Sancti Quintini .

Trecensis

Sancti Quintini

Odo

Theobaldi

Molismensi

Hugo

Molismum

Roberti

Theobaldus

Adhelaydis

Odo

Molismensi

Wido de Wangionisrivo

Dudo

Chatalaunensis

Hugonis

Philippi

Francorum

Gauterii

Belvacensis

Gaufredo

Otranni

Odone

Gaufredo

Ottranni

Nivelonem

Sancti Quintini


« In nomine Patris et Filii et Spiritus sancti . Amen . Pie postulatio voluntatis . . . » « S . Odonis prepositi . S . Manasse archidiaconi . S . alterius Manasse archidiaconi . S . Guidonis archidiaconi . S . Falconis archidiaconi . S . Gibuini archidiaconi et cantoris ; decani : Hugo et Tetgerius ; canonici : Gislebertus , Burdinus , Gauterius , Petrus filius Gisleberti . Acta sunt hec et confirmata Trecis in capitulo Sancti Petri , die festo ejusdem , anno Incarnationis dominice millesimo centesimo XX . VIII .

Manasse

Manasse

Guidonis

Falconis

Gibuini

Hugo

Tetgerius

Gislebertus

Burdinus

Gauterius

Petrus

Gisleberti

Trecis

Sancti Petri


Futuris notum fiat atque presentibus quod Gaufredus Furnarius de Trecis , laude uxoris sue Laure et infantum suorum , dedit Deo et beate matri ejus Marie Molismensi et fratribus Sancti Quintini , sub titulo ejusdem virginis ibidem commorantibus , terram Villaris Ursi : ita dumtaxat ut , in vita sua , terciam partem monachi pro investitura , duas vero post mortem suam residuas partes obtineant . Preterea ne , mutatione vel infestatione ministrorum , homines prefate ville ultra modum inquietentur , concessit ut minister de hominibus monachorum eidem terre preficiatur , qui ecclesie terciam partem reddituum et justiciarum , duas quas sibi tantum in vita sua , ut diximus , retinuit partes reliquas conservet : a quo tamen si voluerit idem Gaufredus fidelitatem suam exiget . Quod si minister ab eo accusatus fuerit de partibus sibi contingentibus sive , ut apertius dicatur , de fidelitate male servata , et comprobatus illata minime diluerit , deponetur , et alius de eadem villa loco ipsius substituetur . Interfuerunt huic dono et diffinitioni idonei testes : Dudo de Sancto Memorio , Odo filius Josleni et multi alii . Ego denique Hato , Dei gratia Trecensis episcopus , hanc totam conventionem coram me et meis recitare feci , et , sicut prescriptum est , Gaufredus cum filio suo Symone laudavit et approbavit , atque idem scriptum sigillo nostro roborandum iteratisque testibus , sicut inferius patet , muniendum in manu nostra reposuit . Testes itaque sunt isti : Gibuinus archidiaconus et cancellarius , Gauterius filius Ingermeri et multi alii .

Gaufredus Furnarius de Trecis

Laure

Molismensi

Sancti Quintini

Ursi

Gaufredus

Dudo de Sancto Memorio

Odo filius Josleni

Hato

Trecensis

Gaufredus

Symone

Gibuinus

Gauterius filius Ingermeri


In nomine summe et individue Trinitatis , Patris et Filii et Spiritus sancti . Amen . Cogimur episcopali officio pia religione pollentibus benivola compassione succurrere , et justis postulantium desideriis alacri devotione assensum impertire : ex hoc enim magne retributionis premium a Domino speramus , si venerabilia loca convenienter ordinata ad meliorem statum per nostram providentiam Domino adjuvante fuerint reformata . Igitur , karissime semper nobis Roberte , cenobii Molismensis abba reverentissime , tua celsitudo a nobis petiit quatenus omnia illa ecclesiastici juris beneficia , quecumque a predecessore nostro bone memorie , Raynardo videlicet Lingonensis ecclesie episcopo , et a viris fidelibus religiosissimo Molismensium conventui pia deliberatione tradita sunt et concessa , queque ex nostra parte eidem ecclesie in nostris temporibus misericorditer largiti sumus , per nostram episcopalem auctoritatem tibi et ecclesie tue conscribi et perpetua stabilitate confirmari . Tuis itaque tuorumque justis peticionibus totiusque Lingonensis ecclesie fideli et saniori consilio libenter adquiescens , predia , villas , ecclesias , capellas , decimas , oblationes , sepulturas seu quascumque hujusmodi possessiones alias beneficiarias , sicut in consequentibus scripta et denominata continentur , ita salvo jure Lingonensis ecclesie omnia libera et ab omni calumniantium impugnatione absoluta tibi tuisque in perpetuum successoribus donamus , concedimus et confirmamus : in primis itaque locum ipsum Molismi , fundamentum et caput ipsius abbatie ; ecclesiam Poylliaci , caput ejusdem parroechie , cum omnibus appenditiis suis ; ecclesiam Beati Desiderii infra muros Lingonice urbis cum appenditiis suis , exceptis militaribus casamentis ; ecclesiam de Ispielent cum capella Divitis Burgi et ceteris appenditiis , ecclesiam de Sommoster cum appenditiis suis , villam que Montion dicitur , cum ecclesia et appenditiis ejus , ecclesiam de Gandelencurte , capellam de Ultramonte , ecclesiam de Visigniis , ecclesiam Varennarum cum appenditiis suis , ecclesiam de Coyfei , capellam de Nova Villa , ecclesiam de Vico , ecclesiam Campaniaci , ecclesiam de Stercis , ecclesiam Acuti Montis , ecclesiam de Gislomonte , ecclesiam de Buxerolis cum appenditiis suis , capellam Calvi Montis , ecclesiam Agnelliville , ecclesiam Bolonie , ecclesiam Bordonis , ecclesiam Sancti Lupi , ecclesiam de Granceiaco cum appenditiis suis , ecclesiam de Campaniaco et de Ostricurte cum appenditiis suis , ecclesiam de Yssoia cum appenditiis suis , ecclesiam de Mariaco cum appenditiis suis , ecclesiam de Britignola cum appenditiis suis , ecclesiam de Nueriis cum appenditiis suis , ecclesiam de Gyvrellis cum appenditiis suis , ecclesiam de Viilleio cum appenditiis suis , ecclesiam de Ulmeto cum appenditiis suis , ecclesiam de Vacua Silva cum appenditiis suis , ecclesiam de Lenti cum appenditiis suis , ecclesiam de Leesma cum appenditiis suis , ecclesiam Sancti Benigni de Bosco cum appenditiis suis , ecclesiam de Solengneio , ecclesiam Sancte Columbe cum capella Ville Martini , ecclesiam de Marcennaco cum appenditiis suis , ecclesiam de Bysseio , ecclesiam de Juylliaco cum appenditiis suis , ecclesiam de Genniaco cum appenditiis suis , ecclesiam de Caunaco , capellam Villarii , ecclesiam Ville Dei cum appenditiis suis , ecclesiam Sextenniaci cum appenditiis suis , ecclesiam de Noyeriis cum appenditiis suis et capella ejusdem castri , ecclesiam de Niella cum appenditiis suis , ecclesiam Sancti Aniani de Tornodoro cum omnibus que ad ipsam parroechiam pertinent , et capellam Sancti Petri cum ceteris capellis , ecclesiam de Colanno cum appenditiis suis , ecclesiam de Floegneio cum appenditiis suis , ecclesiam Artunnaci cum appenditiis suis , medietatem ecclesie de Lantagia cum medietate appendiciorum , ecclesiam de Cyresio cum capella ejusdem castri , ecclesiam de Frasninis cum appenditiis suis , ecclesiam de Chailiaco , ecclesiam de Villanissa , ecclesiam Strichiaci cum appenditiis suis , ecclesiam Sicce Fontane , ecclesiam Albe Petre , ecclesiam de Malla , ecclesiam de Insula sub Barro cum appenditiis suis , ecclesiam de Verteolo cum appenditiis suis . Monogramme . Horum omnium quecumque superius collegimus , ego Robertus , Dei gratia Lingonensis episcopus , tibi , Roberte abba karissime , tuisque in posterum successoribus , sicut conscripta sunt in hac carta , ita benigne communi ecclesie nostre consensu et laude donamus , laudamus et pontificali auctoritate nostra in perpetuum confirmamus et archidiaconis nostris confirmanda commendamus . Preterea concedimus ut in ecclesiis vestris sine contradictione aliqua idoneos sacerdotes vobis liceat querere et regulariter ponere et ordinare . Quicumque hujus nostre institutionis decretum cassare vel irritare presumpserit , nostre excommunicationi et divine animadversioni subjaceat , donec resipiscat et ad emendationem veniat . Ego Robertus Lingonensis episcopus propria manu S . Amauricus decanus S . Lambertus thesaurarius et archidiaconus S . Goscelinus archidiaconus S . Hugo archidiaconus S . Warnerius archidiaconus S . Acta sunt hec Lingonis in plenaria sinodo , Paschali Romane sedis pontificium gubernante Philippo regnante , Roberto episcopo Lingonensem ecclesiam regente , Duranno notario dictante , anno ab incarnatione Domini millesimo centesimo I ° . , indictione nona , epacta XVIII . , concurrente I ° .

Roberte

Molismensis

Raynardo

Lingonensis

Molismensium

Lingonensis

Lingonensis

Molismi

Poylliaci

Lingonice

Ispielent

Divitis Burgi

Sommoster

Montion

Gandelencurte

Ultramonte

Visigniis

Varennarum

Coyfei

Nova Villa

Vico

Campaniaci

Stercis

Acuti Montis

Gislomonte

Buxerolis

Calvi Montis

Agnelliville

Bolonie

Bordonis

Sancti Lupi

Granceiaco

Campaniaco

Ostricurte

Yssoia

Mariaco

Britignola

Nueriis

Gyvrellis

Viilleio

Ulmeto

Vacua Silva

Lenti

Leesma

Sancti Benigni de Bosco

Solengneio

Sancte Columbe

Ville Martini

Marcennaco

Bysseio

Juylliaco

Genniaco

Caunaco

Villarii

Ville Dei

Sextenniaci

Noyeriis

Niella

Sancti Aniani de Tornodoro

Sancti Petri

Colanno

Floegneio

Artunnaci

Lantagia

Cyresio

Frasninis

Chailiaco

Villanissa

Strichiaci

Sicce Fontane

Albe Petre

Malla

Insula sub Barro

Verteolo

Robertus

Lingonensis

Roberte

Robertus

Lingonensis

Amauricus

Lambertus

Goscelinus

Hugo

Warnerius

Lingonis

Paschali

Romane

Philippo

Roberto

Lingonensem

Duranno


« Huic presertim plenarie confirmationi plenarium dedit assensum Manasses , ejusdem ecclesie archidiaconus ; Gibuinus , Guirricus , Falco , archidiaconi ; canonici : Rainerus , Manasses , Girardus , Angelmerus , Bernardus ; et Petrus abbas Insule Germanice . Actum est hoc anno ab incarnatione Domini M ° . C ° . L ° . III ° . »

Manasses

Gibuinus

Guirricus

Falco

Rainerus

Manasses

Girardus

Angelmerus

Bernardus

Petrus

Germanice


« Hujus rei testes sunt : Manasses archidiaconus ; Guirricus , Falco , archidiaconi ; magister Girardus , magister Bernardus , Engelmerus , canonici Sancti Petri ; Petrus abbas Cellensis . Actum est hoc Trecis in palatio nostro pontificali , anno ab incarnatione Domini M ° . C ° . L ° . V ° . »

Manasses

Guirricus

Falco

Girardus

Bernardus

Engelmerus

Sancti Petri

Petrus

Cellensis

Trecis


« Testes sunt : Tomas prior ejusdem ecclesie , Hugo camerarius , Gislebertus capellanus ; ex parte Petri Bristaudi , Nicolaus capellanus , Drogo subcapellanus , magister Hugo de Monte Ramponis , Galterius de Pruvino , Teobaldus de Fimis , qui cartam scripsit , Ansellus de Triangulo , Petrus Bursaudus , Drogo de Pruvino , Simon Fornerius . Actum est hoc anno ab incarnatione Domini M ° . C ° . LX ° . Traditum apud Barrum per manum Guillelmi cancellarii . »

Tomas

Hugo

Gislebertus

Petri Bristaudi

Nicolaus

Drogo

Hugo de Monte Ramponis

Galterius de Pruvino

Teobaldus de Fimis

Ansellus de Triangulo

Petrus Bursaudus

Drogo de Pruvino

Simon Fornerius

Barrum

Guillelmi


Notum sit omnibus tam futuris quam presentibus quod ego Hugo comes Trecensis dedi Deo et sancte Marie Molismensis ecclesie , necnon et Sancto Theobaldo , ubi mansionem habebant monachi Molismenses secus ecclesiam in honore sancti Theobaldi fundatam , terram citra et ultra viam que vulgo vocatur Chiminus , in circuitu cum appendiciis suis , in latitudine quidem usque ad arborem que vocatur pirus miritellus , ubi est quasi terminus et divisio via que ducit ad prata , in longitudine vero ab eadem via versus Grandem Boscum et Triginta Perticas . Cujus loci et terre donationem per circuitum ita liberam et quietam dedi , sicuti et ego libere possederam et quiete , concedens ut nec ego nec heredes mei aliquam inibi ulterius consuetudinem habeant vel justiciam , nil omnino michi vel heredibus meis ibi retinens . Quin etiam de silva mea dedi ad usus monachorum , in loco dicto manentium , quantum scilicet in posterum eis opus fuerit sive ad hospitandum sive ad calefaciendum . Dedi quoque eisdem monachis pro anima mea molendinum ibi prope , et terram de Campo Baonis , sicuti eam jussu meo diviserunt Rainaldus prepositus , Robertus de Insulis , quam iterum Theodericus prepositus et Robertus diviserunt , ministrariis de Rumiliaco presentibus , Gisone , Dodone , Ermodo , Rojoldo , quia ad potestatem de Rumiliaco pars ejusdem terre pertinebat et pars ad potestatem de Insulis : que divisio facta fuit per locum ubi sunt tres quercus . Dedique eis insulam de Trunculo , sicut eam eatenus quiete possederam . Adhuc autem volens eorum augere beneficia , consentiente uxore mea Constancia , Philippi illustris regis Francorum filia , cum consilio baronum meorum , terram dominice culture que fuerat eatenus juris comitissarum Trecensium , inter fluvium Sequanam castrumque de Insulis interjacentem , eis dedi perpetuo possidendam . Iterum honestatis eorum intuitu ipsos a prefato loco Sancti Theobaldi removi , ponens eos in loco honorabiliori , in castro scilicet Insularum , in ecclesia Sancti Petri ad manendum . Dedi etiam eis molendina duo eidem castro proxima , secus viam publicam in una area sita , nichil omnino michi super hiis retinens . Sane in terra Montis Ansberti talem eis in posterum contuli libertatem , ut , si quando alienigene quilibet , quos albanos vulgariter nuncupant , locum jamdicti montis inhabitare voluerint , dummodo cum ministrariis meis pactum nullum inierint , sicut liberi venerunt , sic monachis memoratis serviant ; et si secum aliquid adduxerint aut ibi acquisierint , salvum sit et absque meorum inquietudine permaneat . Similiter et de propriis consuetudinariis concessi ut , si qui eorum aliquid causa salvationis ad memoratum locum adducentes attulerint , salvis consuetudinibus et redditibus meis integrum et a servientibus meis illesum existat . Donavi preterea sepedictis monachis , ad piscandum sibi , omnes aquas meas cum piscatore , et terram super aquam Maogniam , quam quidam Arverius excolebat , et sextarium unum frumenti de arpento vinee a quodam Wineberto , pro filio suo inibi monachando , publice ipsis ac sollempniter concesso cum homine uno Amaurico nomine et terra sua , cujus donationem , quamvis ad meum proveniret feodum , laudare non recusavi . Addidi etiam eis aulam meam liberaliter donans , et aream ubi sita est cum propria camera mea . Concessique eis libere ac quiete in perpetuum possidere universa que de meo fuerint feodo eis collata in posterum , vel ipsi quibuslibet modis justeque sibi poterunt acquirere . Laudavi nichilominus donationem cujusdam Roberti supradictis monachis publice factam , quem in suum receperant monachum , quam etiam frater ejus nomine Walterius Robertusque nepos ipsius concorditer laudaverant : terram videlicet de Spineto , terram de Juneio , terram quoque de Monte Ansberti et quamdam graveriam ultra Maogniam citra ulmos , pratum quoque de Especheyo cum vineis suis de Bulliaco , et Curmollum quemadmodum ipse eum tenuerat . Item concessi eis habere in castro de Insulis proprium furnum bannalem , sicut ego et antecessores mei ibidem hactenus habuerunt , ita videlicet ut nemo alium in eodem castro de Insulis deinceps furnum habeat nec alium in loco eis contiguo ad gravamen eorum ullo modo construere presumat . Insuper dedi ipsis piscatores duos , Willermum scilicet et Alsendum de Corjoleniis cum filiis eorum omnibus et filiabus , et michi aut heredibus meis nichil exinde retinui omnino . Hec itaque universa , sicut per ordinem diligenter conscripta habentur et tam a me ipso quam a dictis hominibus meis sollempniter collata sunt , sepedictis monachis , ut magis in posterum rata permaneant et inconcussa , sigilli mei autentica et publica impressione curavi diligenter et sollemniter confirmare . Hujus rei testes existunt : Willelmus venerabilis episcopus Cathalanensis , Gosbertus Rufus senescallus meus , et multi alii . Actum hoc et publice confirmatum anno ab incarnatione Domini M ° . XC ° . VII ° .

Hugo

Trecensis

Molismensis

Theobaldo

Molismenses

sancti Theobaldi

Chiminus

Grandem Boscum

Campo Baonis

Rainaldus

Robertus de Insulis

Theodericus

Robertus

Rumiliaco

Gisone

Dodone

Ermodo

Rojoldo

Rumiliaco

Insulis

Trunculo

Constancia

Philippi

Francorum

Trecensium

Sequanam

Insulis

Sancti Theobaldi

Insularum

Sancti Petri

Montis Ansberti

Maogniam

Arverius

Wineberto

Amaurico

Roberti

Walterius Robertusque

Spineto

Juneio

Monte Ansberti

Maogniam

Especheyo

Bulliaco

Curmollum

Insulis

Insulis

Willermum

Alsendum de Corjoleniis

Willelmus

Cathalanensis

Gosbertus Rufus


« Hujus itaque confirmationis nostre testes existunt : Ilduinus , Theobaldus , Simon , Guillermus , archidiaconi nostri , et multi alii . Actum hoc publice Senonis , anno ab incarnatione Domini M ° . C ° . IIII ° . , indictione XIIa . , epacta XXa . IIa . , concurrente V ° . »

Ilduinus

Theobaldus

Simon

Guillermus

Senonis


« Testes sunt ex hoc : ex nostra parte , Milo comes de Barro , Hugo comes de Risnello , Andreas de Baldimento , Milo de Diunvilla , Rocelinus de Vendoperio , Balduinus de Barro , Poncius de Capis ; ex parte ejus , Gosbertus Rufus , Rotbertus de Islis , Winibertus pincerna , Falco frater ejus , Jansellus , et Ansellus de Trecis . » . . . « Testes sunt : Gaufredus filius Otranni , Otrannus filius ejus ; item Otrannus Wastablé , Letbaudus , Walo Cuschardus , Henricus Wastablé , Agano de Mareio . Hoc testamentum comes Theobaldus proprio sigillo confirmavit . »

Milo comes de Barro

Hugo

Risnello

Andreas de Baldimento

Milo de Diunvilla

Rocelinus de Vendoperio

Balduinus de Barro

Poncius de Capis

Gosbertus Rufus

Rotbertus de Islis

Winibertus

Falco

Jansellus

Ansellus de Trecis

Gaufredus

Otranni

Otrannus

Otrannus Wastablé

Letbaudus

Walo Cuschardus

Henricus Wastablé

Agano de Mareio

Theobaldus


Ne in dubium veniant que geruntur , ego Philippus , Dei gratia Trecensium episcopus , ad omnium perveniri volo noticiam quod pro salute anime mee , precibus quoque Roberti abbatis Molismensis et tocius capituli ejusdem ecclesie , confirmo et sigilli mei pressione munio donum quod fecit ecclesie Molismensi illustris vir Garnerius , consanguineus meus , Pontium et Trianguli dominus , locum scilicet in quo ecclesia continetur Sancti Hylarii cum grangia et terris arabilibus et omnibus appendiciis ejusdem grangie , cum carrucha etiam et bobus et bubulcis duobus , Girelmo videlicet et Jollemo socio ejus , culturas et suas et quicquid habebat pertinens ad locum predictum et V . gurgites in Secana , quos in manu sua habebat , cum retibus et piscatore nomine proprio Renaldo , et usuarium ad piscandum in omnibus aquis suis cum omnibus instrumentis piscatoris , et usuarium similiter in omnibus nemoribus suis ad omnia necessaria sua , sicut sibi ipsi quocienscumque voluerint et necesse eis fuerit ; insuper et justiciam tocius terre predicte a via Faveroliarum usque ad ulmum de Gelloniis . Homines vero qui in elemosina predicta habitare decreverint , per totum dominatum castrorum prenominatorum , Pontium scilicet et Trianguli , ab omnibus consuetudinibus liberi erunt . Hec autem omnia supradicta jamdictis fratribus contulit prenominatus Garnerius sine aliqua retentione justicie vel advocationis vel alterius cujuscumque juris jure perpetuo possidenda . Preterea prefatus G . Trianguli et Pontium dominus in mea laudavit et concessit presentia quod , quicquam idem monachi Sancti Hylarii in tota terra sua de feodo suo in posterum a casatis suis acquirere sibi quibuscumque modis poterint , suum erit absque calumpnia . Ad supplementum vero hujus elemosine dono et concedo jamdicte ecclesie Molismensi et monachis Sancti Hylarii ecclesiam ipsam Sancti Hylarii et capellam Sancti Petri de Villa Nova cum appendiciis suis , grossam etiam et minutam decimam , libere et quiete in perpetuum possidendas . Presbiter vero de Sancto Hylario pro messione habebit duos sextarios frumenti , duos siliginis et quatuor tremesii , et terciam partem oblationum et elemosinarum preterquam in candelis : cetera vero monachorum propria erunt ; si quis terras vel aliquos redditus ibidem in elemosina dederit , monachorum erunt : in aliis vero elemosinis presbiter terciam partem accipiet sicut jam dictum est . Presbiter vero de Villa Nova pro messione sua tres minas frumenti , tres minas siliginis , et in aliis sicut presbiter Sancti Hylarii habebit ; accipiet et tres sextarios tremesii . Quicumque igitur hanc institutionem et donationem et confirmationem nostram violare presumpserit , nisi resipuerit et ad emendationem venerit , a sacratissimo corpore et sanguine domini nostri Jhesu Xpisti sequestretur . Actum hoc Trecis in aula nostra , anno incarnati Verbi M ° . C ° . X ° . , testibus G . et cetera .

Philippus

Trecensium

Roberti

Molismensis

Molismensi

Garnerius

Pontium

Trianguli

Sancti Hylarii

Girelmo

Jollemo

Secana

Renaldo

Faveroliarum

Gelloniis

Pontium

Trianguli

Garnerius

G

Trianguli

Pontium

Sancti Hylarii

Molismensi

Sancti Hylarii

Sancti Hylarii

Villa Nova

Sancto Hylario

Villa

Sancti Hylarii

Trecis


Ego Hato , Dei gratia Trecensis ecclesie humilis minister , universis sancte matris ecclesie filiis , in perpetuum . Notum fieri volumus omnibus tam future quam presentis etatis fidelibus , quod , assiduis precibus venerabilis fratris nostri Giraldi videlicet Molismensis abbatis benigne acquiescentes , ecclesie Beate Marie Mariaci , que est cella Molismensis , quam consecravimus et attrium ibidem fecimus , pro anime nostre et antecessorum nostrorum remedio concessimus quicquid ad jus parrochie pertinet usque ad ulmum Campiniaci que est juxta domum leprosorum , quod de proprio jure nostro extiterat , videlicet de ecclesia Sancti Vincencii , salvo nimirum jure episcopali . Hec autem donatio facta est a nobis in presentia clericorum nostrorum , Falcone ejusdem loci archidiacono hoc idem concedente et confirmante . Ne igitur istud idem aliqua successionum vel temporum immutatione seu diuturnitate dilueretur , ut etiam ad memoriam , si aliquo modo obtenebrata sive dilapsa esset , reduceretur , sigilli nostri impressione munire curavimus et testium subtitulatione corroborare studuimus . Ego Hato Trecensis episcopus , qui donum feci ; Manasses de Rumeliaco et Falco , archidiaconi , et multi alii .

Hato

Trecensis

Giraldi

Molismensis

Beate Marie Mariaci

Molismensis

Campiniaci

Falcone

Hato

Trecensis

Manasses de Rumeliaco

Falco


« Testes sunt : Girardus Trecensis archidiaconus , Vitalis abbas Sancti Martini et multi alii . Actum est hoc Trecis in aula pontificali , anno ab incarnatione Domini M ° . C ° . LXX ° . VIII ° . »

Girardus Trecensis archidiaconus

Vitalis

Sancti Martini

Trecis


« Huic dono affuerunt legitimi testes , videlicet Hugo dominus Planceii , Milo frater suus , qui donum elemosine fecerunt , et multi alii . »

Huic

Hugo

Planceii

Milo


In nomine Patris et Filii et Spiritus sancti . Amen . Ego Robertus Lingonensis ecclesie episcopus , religioso viro Roberto , primo cenobii Molismensis abbati , ejusque fratribus , in perpetuum . Sacram religionis vestre devotionem dignis in Xpisto laudibus commendantes , vestre profectibus ecclesie instantius aspiramus . Quecumque igitur beneficia a predecessore nostro , bone memorie Rainardo Lingonensi episcopo , et a fidelibus viris vestre donata sunt ecclesie , et ab eodem episcopo cum consensu capituli Lingonensis sollempniter confirmata , queque etiam nostris temporibus eidem ecclesie vestre donata sunt , nos de communi capituli nostri consensu dicte ecclesie vestre in perpetuum possidendum concedimus et pontificali auctoritate confirmamus : ipsum videlicet locum Molismi , fundamentum et caput cenobii , cum atrii dignitate , quam tante libertatis esse decernimus , ut non solum ibi , sed et per omnes ecclesias vestras ad dyocesim nostram spectantes , nullus in atriis earum , nisi vos , potestatem habeat aut justitiam ; et plenariam damus vobis libertatem sepeliendi in cunctis cymiteriis vestris quoscumque parrochianos , qui non fuerint interdicti , salvo jure capellani sui . Confirmamus vobis ecclesiam Poilliaci cum omnibus appendiciis suis ; ecclesiam Sancti Desiderii infra muros Lingonice urbis cum appendiciis suis , exceptis militaribus casamentis , sicut canonici prius ibi positi libere possederant ; corpus quoque beati martiris ibi feliciter sepultum vobis id optinet dignitatis , quod obeuntibus in civitate civibus , cujuscumque fuerint parrochie , nonnisi ibi pulsatur signum , et ibi prius , licet alibi tumulanda , presentantur corpora , missaque ibi cantatur a monachis , cujus misse oblationes proprie sunt eorum ; nec ibi missam presbiter aliquis sine prioris et monachorum licentia debet celebrare preter quendam Herbertum , qui unus fuit ex quatuor ejusdem loci canonicis : qui solummodo quartum suum , cum ibi cantat , percipit , et hoc ei in vita sua cum consensu vestro indulsimus ; post cujus obitum pars illa sine ulla contradictione ad juris vestri possessionem revertetur . Adicimus quoque

Robertus

Lingonensis

Roberto

Molismensis

Xpisto

Rainardo

Lingonensi

Lingonensis

Molismi

Poilliaci

Sancti Desiderii

Lingonice

Herbertum


« Cujus rei testes sunt Haicius de Planciaco , Ansellus de Triagnello et multi alii . Actum est hoc anno incarnati Verbi M ° . C ° . LX . III ° . Traditum Trecis per manum cancellarii . »

Haicius de Planciaco

Ansellus de Triagnello

Trecis


« Testes inde sunt : ex parte mea , Herbertus de Sancto Quintino , Gauterius de Capis et multi alii ; ex parte vero abbatis Molismensis et capituli , Raaudus prior Molismensis , Regnaudus prior Tornodori et multi alii . Actum hoc publice apud Molesmum anno domini M ° . C ° . LX . XVI ° »

Herbertus de Sancto Quintino

Gauterius de Capis

Molismensis

Raaudus

Molismensis

Regnaudus

Tornodori

Molesmum


« In nomine sancte et individue Trinitatis . » « Testes : Manasses prepositus ejusdem ecclesie , Johannes cantor , Renaldus de Provino , Hugo de Barro et totum capitulum , Hugo de Planceio , Renaudus prepositus Ronniaci , Nevelo de Ramerru . Actum anno incarnati Verbi M ° . C ° . LX . II ° . Datum Trecis per manum Willelmi cancellarii . »

Manasses

Johannes

Renaldus de Provino

Hugo de Barro

Hugo de Planceio

Renaudus

Ronniaci

Nevelo de Ramerru

Trecis

Willelmi


« Est enim in dicto prioratu unum missale , duo gradiaria , duo breviaria , duo antiphonarii , unus collectarius , unum psalterium , duo prosarii , duo libri in quibus continentur omelie beati Gregorii , octo albe parate , decem non parate , tres stole ad paramentum , octo tooilles in altari que benedicte sunt , tres casule , una crux argentata , unum turibulum argentatum , calix unus , unus pailes ad paramentum altaris , unusque liber qui est apud Molismum de diversis voluminibus . Actum apud Radonvillare , in festo beati Luce evangeliste , anno Domini M ° . CC ° . XXX ° . VIII ° . »

Gregorii

Molismum

Radonvillare


Albericus , Dei gratia Remensis archiepiscopus , universis Xpisti fidelibus ad quos littere presentes pervenerint , in Domino salutem . Noverit universitas vestra quod , cum dilecta in Xpisto filia , nobilis mulier Malthildis de Villari , domum quandam juxta Ecreium de bonis propriis fundaverit in loco qui dicitur de Pratella , ipsam domum divino cultui dedicari voluit divinitus inspirata , et sanctimonialium collegium ibi poni , ita ut essent ecclesie Molismensi subjecte , et tam ejusdem loci ordinem quam ecclesie Juliacensis regulam et consuetudines observarent . Id etiam nobilis vir Gerardus dominus Ecreii , advocatus loci ipsius , confirmavit , locum cum suis appendiciis , quantum pertinebat ad ipsum , Molismensi ecclesie liberaliter concedendo . Cum igitur cura suscepte sollicitudinis nos invitet pia vota desiderantium promovere , in hiis maxime que a rationis tramite non discordant , memorate nobilis Mathildis devotis precibus annuentes eidem indulsimus quod tam humiliter implorabat , concedentes , quantum ad nos pertinet , nominatum locum eidem ecclesie Molismensi , et factum , sicut prescriptum est , libere confirmantes . Attendentes autem tam paupertatem quam novitatem loci predicti , si quam nobis vel successoribus nostris procurationem deberet vel debiturus esset , illam pietatis intuitu , de assensu et voluntate Remensis ecclesie , in perpetuum acquitamus . Ad majorem igitur securitatem pariter et cautelam locum cundem divino cultui dedicantes , cum hiis que impresentiarum possidet vel in futurum prestante Domino justis modis poterit adipisci , confirmamus ecclesie Molismensi et sanctimonialibus in sepedicto loco Domino servituris . Quicumque autem huic nostre confirmationi temere voluerit contraire , ipsos sententia anathematis innodamus , tamdiu eos eidem sententie subjacere volentes , quousque reatum suum emendare curaverint satisfactione condigna . Ut autem hec omnia supradicta firma illibataque permaneant , presentem paginam tam nostro sigillo quam Remensis ecclesie fecimus roborari . Actum anno Domini M ° . CC ° . duodecimo , mense junio .

Albericus

Remensis

Malthildis de Villari

Pratella

Molismensi

Gerardus

Ecreii

Molismensi

Mathildis

Molismensi

Remensis

Molismensi

Remensis


Ego Teobaldus Blesensis comes , Palatinus , presentibus et futuris notum facio quod Letericus de Plaiotro , laude matris sue Tecie et uxoris sue Elizabeth et filiorum suorum , Leonis scilicet et Eustachii , dedit Deo et ecclesie Montis Baucherii secus Amiliacum quicquid monachi Molismensis monasterii Deo ibi famulantes de terra vel feodo suo deinceps sibi possent quibuscumque modis adquirere , et usuarium nemoris sui , pro salute anime sue . Insuper et terram dedit eis de Bosco sub annuo censu sex nummorum , quamdiu viveret , ita quod post mortem ejus possiderent eandem terram , sicuti alodium ab omni consuetudine liberam et quietam , cum redecima totius annone sue de Corboon . Quam elemosinam predictis monachis ab eo factam , in presentia mea recitantes laudaverunt sepedicti , mater scilicet et uxor et ejus filii . Ne autem in posterum super hiis omnibus possint prefatis monachis gravamina inferri ab aliquibus vel injurie , presentem volui confirmare cartulam sigilli mei impressione horumque annotatione testium , quorum hec sunt nomina : Radulfus scilicet capellanus meus , Guillelmus clericus meus , Silvester presbiter Cheuvru , Arnulfus de Montenglohout , Ansoldus frater ejus , Gaucherius de Amiliaco , Drogo de Cheuvru , Henricus Niger , Paganus Colomarii prepositus . Actum hoc sollempniter in presentia mea apud Colomarium , anno ab incarnatione Domini M ° . C ° . XXX ° . V ° .

Teobaldus

Blesensis

Palatinus

Letericus de Plaiotro

Tecie

Elizabeth

Leonis

Eustachii

Montis Baucherii

Amiliacum

Molismensis

Bosco sub

Corboon

Radulfus

Guillelmus

Silvester

Cheuvru

Arnulfus de Montenglohout

Ansoldus

Gaucherius de Amiliaco

Drogo de Cheuvru

Henricus Niger

Paganus Colomarii

Colomarium


« Notum sit presentibus et futuris quod ego Manasses secundus , ecclesie Meldensis episcopus . . . » « Actum hoc Meldis ac sollempniter confirmatum anno ab incarnatione Domini M ° . C ° . XXX ° . IX ° . testibus Adam archidiacono , Rainero decano , cum multis aliis . »

Manasses

Meldensis

Meldis

Adam

Rainero


« Testes sunt de utroque dono : Radulphus capellanus meus , qui hanc cartulam sigillavit , Guillelmus clericus meus , qui eandem scripsit , Silvester presbiter de Cheuvru , Ernulphus de Montenglohout , Ansoldus frater ejus , Gaucherius de Amiliaco , Droco de Cheuvru , Henricus Niger , Paganus tunc prepositus Colomarii . Actum est hoc apud Colomarium , anno ab incarnatione Domini M ° . C ° . XL ° . »

Radulphus

Guillelmus

Silvester

Cheuvru

Ernulphus de Montenglohout

Ansoldus

Gaucherius de Amiliaco

Droco de Cheuvru

Henricus Niger

Paganus

Colomarii

Colomarium


Ego Henricus Trecensium comes posterorum commendo notitie quod dilectus meus Andreas , dominus de Feritate Gaucherii , precibus et monitis Thome venerabilis abbatis Molismensis me adire curavit et rogare , ut helemosinas ab antecessoribus suis collatas Domui Dei de Feritate Gaucherii , ad Molismensis ecclesie jurisdictionem spectanti , testimonio sigilli mei confirmarem : et ego quidem libenter annui , earumque helemosinarum tenorem presens pagina manifestat : ipsam scilicet domum , que Domus Dei vocatur , cum omnibus ejus appenditiis , id est terra ad eandem Domum Dei pertinente , que omnia bone memorie Gaucherius , quondam dominus de Feritate Gaucherii , Deo et beate Marie Molismensis ecclesie jure perpetuo sub hac libertate tribuit possidenda , ut in villa , eidem Domui Dei contigua et subjecta , cujus etiam justitia tota est monachorum Deo ibi servientium , nec ipse nec heredes sui nec eorum ministri latronem vel reum aliquem deinceps caperent vel consuetudinem ibi aliquam haberent . Si quis vero clericus vel miles , liber vel servus , vel ejusdem Domus Dei famulus , sive sanus sive infirmus , ibi velit aliquid pro sue anime remedio dare , totius contradictionis obstaculum dictus Gaucherius sibi suisque posteris in hoc maxime penitus amputavit : adiciens et statuens ut in eadem villa Domus Dei annuatim , per ebdomadam unam continuam , nundine celebrentur tam in die jovis quam ceteris diebus , cum enim semper die jovis mercatum sit in castro Feritatis Gaucherii , nisi tunc solummodo cum apud Domum Dei nundine celebrantur , ut earum ebdomada sit integra , nec ullum tunc sit in castro mercatum , et hoc de consensu predicti Gaucherii et heredum ejus ; idcirco , pre ceteris hic diebus , de die jovis feci mentionem . Decernit quoque idem Gaucherius mercatores liberos ibi esse , et absque tributo , qui per Feritatem ad easdem irent nundinas et redirent , et ut absque calumpnia et inquietudine theleonearii et aliorum ministrorum forent , qui in ipsa villa Domus Dei aliqua hora hospitari aut pernoctari vellent ; quarum utique nundinarum redditus , theloneum , justitia , bannum , latro et quicquid est in nundinis , justitie et juris totum est monachorum Domus Dei . Dedit etiam eis pro anima uxoris sue Elizabeth sexaginta solidos ad vestiendos eos , et tres salis et tres olei sextarios annuatim eisdem reddendos ad festum sancti Remigii a theleonario : et hoc donum tam idem Gaucherius quam Helias filius ejus super altare Domus Dei sollempniter posuerunt , concedentes eisdem monachis usuarium in nemoribus suis ad omnia que eis necessaria forent , tam ad ignem suum et domos construendas , quam ad pascenda quecumque haberent animalia ; et aquam totam et ipsius aque justitiam totamque piscationem a vado de Cohotram usque ad pontem de Jallart , ita liberam , quod in ea sine monachorum licencia nullus piscabitur nec in ea aliud quid capiet . Quicquid etiam dicti monachi de militum casamentis et de terris ac censibus ac redditibus a quibuscumque vel quomodolibet acquisierint , nullius obstante contradictione deinceps libere et quiete possidendum eis concesserunt idem Gaucherius et Helyas filius ejus . Et jamdictus Andreas , eis postmodum succedens , dedit eidem ecclesie Domus Dei pro anima uxoris sue Holdeardis decem solidos annuatim ad festum sancti Remigii in theloneo ejusdem castri reddendos . Et hec omnia , que superius dicta sunt , reddidit ipse Andreas semper annis singulis sepedicte Domus Dei ecclesie . Hec autem universa , prefatis Domus Dei monachis sollempniter collata , ne in posterum , quod absit ! valeant irritari , pro salute anime mee sigilli mei impressione confirmo . Actum hoc apud Sezanniam , anno Domini M ° . C ° . LXX ° . VII ° .

Henricus

Trecensium

Andreas

Feritate

Thome

Molismensis

Domui Dei de Feritate

Gaucherii

Molismensis

Domus Dei

Gaucherius

Feritate

Molismensis

Gaucherius

Domus Dei

Feritatis

Domum Dei

Gaucherii

Gaucherius

Domus Dei

Elizabeth

Gaucherius

Helias

Cohotram

Jallart

Gaucherius

Helyas

Andreas

Holdeardis

Andreas

Sezanniam


Quod a sanctis et illustribus viris , Deo devotis , pietatis affectu exigitur , id absque dubitationis dilatione cum mentis sinceritate complere debemus effectu , quatinus et eorum in bonis crescat devotio , et caritatis et utilitatis exhibite nobis cumuletur recompensatio . Domnus etiam venerabilis Guido , Molismensis ecclesie abbas , et domnus Guillelmus , de Domo Dei ante Firmitatem Galcherii prior , cum pluribus aliis religiosis honestisque personis me Manassem Meldensis ecclesie pontificem immeritum sub optentu pietatis adierunt , expetentes et deprecantes quatinus ecclesias illas , quas in nostro episcopatu de manu laycali per manum nostram acceperant , eisdem meo firmarem privilegio , et quicquid ulterius in eisdem ecclesiis cujuslibet persone per manum Meldensis episcopi monachis Molismensibus traderet devotio . Ego igitur Manasses , Dei gratia Meldorum episcopus , eorum petitioni annuens , per hujus mei privilegii cartulam ad laudem et concessionem archidiaconorum canonicorumque nostrorum firmo eis et ecclesie Molismensi que superius expecierunt , scilicet ecclesiam Sancti Patusii cum atrio et omni magna decima et minima , excepta messione presbiteri : duobus modiis annone ; et medietatem oblationum quinque festorum , Natalis Domini , Pasche , Pentecostes , Assumptionis beate Marie Omniumque Sanctorum , et medietatem tocius luminis per totum annum , et quod in decima Osseri et in decima Sancti Sulpicii et in decima Varedis monachi ejusdem ecclesie possident ; ecclesiam etiam Beate Marie sitam ante Firmitatem Galcherii , ubi prelibati monachi conversantur , et ecclesiam Sancti Bartholomei et totam magnam decimam , excepto uno modio quod habet presbiter , et totam parvam decimam , excepta sexta parte , et annalibus festis , videlicet de Nativitate Domini et Epiphania et Sancte Marie Candelarum et de die Crucis ante Resurrectionem et Pascha et Pentecoste et sancti Bartholomei festivitate et Omnium Sanctorum , omnium oblationum medietatem ; et ecclesiam de Joy cum decimis omnibus , exceptis tribus modiis annone et excepta sexta parte minute decime : que sunt sacerdotis ; et tercia pars turtellorum monachorum est ; et in ecclesia Sancti Romani terciam partem oblationum et totam decimam parrochie illius , excepta duodecima parte ; et ecclesiam de Belo cum omni decima , excepta messe presbiteri , videlicet modio frumenti et modio avene et uno agno ; et quartam partem oblationum trium festivitatum , scilicet Natalis Domini , Pasche et Omnium Sanctorum , et turtellos de Nativitate ; et ecclesiam Sancti Martini de Boseth cum capella de Grunnai atque magne decime medietatem , excepta sexta parte que ad presbiterum pertinet ; et duas partes minute decime habeant monachi , et de quatuor festis oblationum medietatem , et de donis ecclesie quartam partem presbiter et monachi accipiant , et medietas turtellorum sit ; et dimidiam ecclesiam de Chaterongis cum medietate magne decime et parve post messem presbiteri ; et in ecclesia de Amiliaco magnam decimam et parvam et turtellos de Nativitate , et in Purificatione beate Marie candelas , et in die festo sancte Froberte candelas et oblationes et terciam partem census atrii ; et ecclesiam in qua monachi habitant . Quecumque siquidem catholica persona in atriis ecclesiarum , in quibus monachi manent , se sepeliri pecierit , non ei prohibeatur , salvo tamen jure sacerdotis et ecclesie parrochialis . Sacerdotes ydoneos in ecclesiis prelibatis abbas Molismensis sive priores eligant , et ad suscipiendam animarum curam episcopo presentent . Hec , inquam , omnia trado ecclesie Molismensi firma et illibata , salvo tamen jure et consuetudinibus Meldensis ecclesie . Si quis autem huic privilegio contradicere voluerit , secundo terciove monitus nisi satisfactione congrua emendaverit , sancti Spiritus gladio feriatur et a liminibus sancte ecclesie sequestretur . Actum est hoc Meldis et confirmatum in ecclesia Beati Stephani , in die sollempni Inventionis ejus , anno ab incarnatione Domini M ° . C ° . XII ° . Ecce persone subscribuntur , quarum testimonio carta hec roboratur : Manasses Meldensis episcopus , Adam archidiaconus et multi alii .

Guido

Molismensis

Guillelmus

Domo Dei

Galcherii

Meldensis

Meldensis

Molismensibus

Manasses

Meldorum

Molismensi

Sancti Patusii

Assumptionis

Osseri

Sancti Sulpicii

Varedis

Beate Marie

Firmitatem

Galcherii

Sancti Bartholomei

Sancte Marie Candelarum

Pentecoste

Joy

Sancti Romani

Belo

Nativitate

Sancti Martini de Boseth

Grunnai

Chaterongis

Amiliaco

Nativitate

Froberte

Molismensis

Molismensi

Meldensis

Meldis

Beati Stephani

Inventionis

Manasses

Meldensis

Adam


« Hujus rei testes sunt : Guillelmus prior , Richerius cellerarius , Herbertus Lingonensis , Nivardus , Milo decanus de Lisinniis , Herveus frater ipsius Guidonis , Stephanus de Poili , Olricus famulus abbatis : hi ex parte monachorum ; ex parte domni Guidonis , Galterius frater ejus , Guillelmus Chardo et ipse Otmundus Lansvauz . »

Guillelmus

Richerius

Herbertus

Lingonensis

Nivardus

Milo decanus de Lisinniis

Herveus

Guidonis

Stephanus de Poili

Olricus

Guidonis

Galterius

Guillelmus Chardo

Otmundus Lansvauz


In nomine Patris et filii et Spiritus sancti . Amen . Ego Galo , Dei miseratione Belvacensis ecclesie episcopus , notum facio presentibus et futuris quod Antelmus de Craolio et uxor ejus Amiota , et Hugo Josberti filius et Hodierna uxor ejus dederunt pro salute animarum suarum Molismensi cenobio Vernulensem ecclesiam et atrium cum dignitate illius , monachisque Deo ibi servientibus concesserunt usuarium in silvis et liberam in pratis et campis pasturam ; et in silva que vendetur , habebunt predicti monachi nemus mortuum et vivum , et in defenso totum sine querqu et fago , et de vivo capient sibi ad ligandum nemus mortuum et ad suarum officinarum edificia construenda . Ubicumque autem terra ejusdem ecclesie fuerit , monachorum erit justicia absque parte alterius , nec decimas de gainnagiis suis persone alicui solvere cogentur . Item ubicumque bestie eorum capte fuerint , nullam dabunt vel reddent redemptionem . Insuper et libertatem eis dederunt ut , sive emptione sive alicujus donatione vel alio modo sibi aliquid in futuro acquirerent , libere id agerent et quiete , ac pacifice imperpetuum possiderent . Ut autem libertatis hujus donatio , a supradictis viris pro suorum tam antecessorum quam posterorum salute in presentia mea sollempniter facta , magis rata deinceps habeatur , eam de canonicorum nostrorum consensu nostro confirmavi sigillo . De hoc devestierunt se Antelmus et Hugo Josberti filius et uxores eorum , et imposuerunt in manum episcopi Belvacensis , ut episcopus revestiret Robertum abbatem Molismensem et Odonem priorem de Vernolio , regis Francie cognatum . Hujus rei testes sunt Garnerius archidiachonus , Rogerus archidiaconus , Galerannus , Gaufridus , Odo , ecclesie nostre canonici . Actum est hoc anno ab incarnatione Domini M ° . C ° . IIII ° . , indictione XIIa . , epacta XXIIa . , concurrente V ° . , cyclo lunari X ° . VIIII ° . , Paschali Romano pontifice feliciter presidente , Phylipo rege Francorum regnante . Quisquis autem hanc nostre confirmationis paginam deinceps violaverit , donec digne emendaverit , excommunicationi subjaceat et a sacratissimo corpore et sanguine domini nostri Jhesu Xpisti omnino sequestretur .

Galo

Belvacensis

Antelmus de Craolio

Amiota

Hugo Josberti

Hodierna uxor ejus

Molismensi

Vernulensem

Antelmus

Hugo Josberti

Belvacensis

Robertum

Molismensem

Odonem

Vernolio

Francie

Garnerius archidiachonus

Rogerus

Galerannus

Gaufridus

Odo

Paschali Romano

Phylipo

Francorum


« Signum Letoldi cantoris ecclesie Beate Marie . S . Berengarii diaconi , presbiterorum decani , S . Ernulfi clerici nostri , subdiaconi , de canonicis Sancti Reguli . S . Ivonis presbiteri de Credulio . S . Noe presbiteri . S . Ade diaconi . S . Hugonis de Villaris , S . Hugonis de Pratis , militum . S . Petri majoris de Vernoilo . Signum Ernulfi de Nogent . Actum Silvanecti , anno dominice Incarnationis M ° . C ° . octogesimo . »

Letoldi

Beate Marie

Berengarii

Ernulfi

Sancti Reguli

Ivonis

Credulio

Noe

Ade

Hugonis de Villaris

Hugonis de Pratis

Petri

Vernoilo

Ernulfi de Nogent

Silvanecti


« Signum Mathei comitis . S . Mathei majoris et multorum aliorum . Actum apud Bellum Montem , anno Incarnationis dominice M ° . C ° . septuagesimo . »

Mathei

Bellum Montem


Memorie tradidimus futurorum quod dominus Milo de Frolesio dedit Deo et ecclesie Molismensi , fratribusque in eodem castro commorantibus , pro anima sua , cum moreretur , terram Sosii a fago super fontem usque ad aquam Bibrisonii et a rupe usque ad rupem , et corvatam quam in dominio habebat que est a rivo praefato usque ad nemus . Laudavit hoc Elisabeth uxor ejus , et Pontius et Gaudinus vel Hugo canonicus et Odo filii ejus , et Regina filia ejus cum ceteris infantibus , necnon fratres ejusdem Milonis Otmundus , Gaudinus Mala Pars , Rollannus , Oliverius : qui etiam hujus doni testes sunt cum aliis innumeris . Acta sunt hec apud Granciacum castrum , anno Incarnationis dominice millesimo centesimo vicesimo tercio , mense octobrio , episcopo Joceranno Lingonis presidente , Stephano episcopo Eduensi extante , Hugone duce Burgundie principante , domino Jhesu super omnia regnante .

Milo de Frolesio

Molismensi

Sosii

Bibrisonii

Elisabeth

Pontius

Gaudinus

Hugo canonicus

Odo

Regina

Milonis Otmundus

Gaudinus Mala Pars

Rollannus

Oliverius

Granciacum

Joceranno Lingonis

Stephano

Eduensi

Hugone

Burgundie


In nomine sancte et individue Trinitatis . Ego Hugo , miseratione divina Senonensis archiepiscopus , universis fidelibus tam presentibus quam futuris , in perpetuum . Quanto , in omni religione ecclesiastica et in universa celestis conventus gloriosa re publica , virginale decus propensioris est meriti et glorie , tanto majori est a nobis prosequenda et attollenda favore . Unde presentes virgines a conventu Juliacensi , ex precepto domni Guilenci venerabilis Molismensis ecclesie abbatis , precibus et optentu domine Petronille Barrensis comitisse , in archiepiscopatu nostro ad locum , qui vulgari consuetudine Frigidus Mantellus appellatur , advenisse , et easdem nos suscepisse gaudemus , sperantes , earum precibus , et temporali nos prosperitate gaudere et celestis vite sempiterna gaudia possidere . Nos autem , et vivorum et defunctorum utilitatibus providentes , premissum locum , ab omni laice et secularis potestatis jugo penitus absolutum , divine servituti liberum reddimus et mancipamus , salvo videlicet archiepiscopali jure , salvo nichilominus perpetuo Molismensis ecclesie dominio , cimiterium in eodem loco benedicentes et altare in honore Domini et gloriose Genitricis consecrantes , quatinus prefixus locus sit domus orationis , sit vivorum refugium , sit sepultura defunctorum . Dispensationis igitur nostre gratia liceat omnibus , qui non propter propriam culpam excommunicati fuerint , in predicto loco omne misericordie et xpistianitatis consequi suffragium , ex consensu tamen et permissione propriorum sacerdotum : defunctis videlicet sepulturam , mulieribus reconciliationem , reis et fugitivis impunitatem . Decrevimus etiam et sub anathemate statuimus ut prefatus locus nullatenus antiquo deinceps vocabulo nominetur , sed , ad declarandam circa eundem locum mutationem dextere Excelsi , Libera Vallis appelletur . Notandum sane quod in adventu predictarum virginum , tota patria exultante et sollempni occursu ad tam celebrem processionem confluente , comes Henricus , Guillelmus Nivernensis et Guillelmus filius ejus , Tornodori , comites , et cum eis quamplures barones occurrerunt , scilicet dominus Milo de Erviaco , Ansericus de Monte Regali , Milo de Noeriis , et domina Petronilla Barrensis comitissa , fundatrix premissi loci , que et ipsa easdem sanctimoniales ibi adduxit cum liberis suis Manasse , Teobaudo , Hemensanni : quorum omnium assensu et voluntate presens negocium terminatum est et approbatum . Concesserunt vero prelibati comites , ut , quicumque de casamentis suis pretaxatis monialibus aliquid vel dare vel vendere voluerit , libere et sine calumpnia possideant . Comes quoque Henricus quinquaginta solidos annuatim eis largitus est . Predicta autem comitissa , premissorum liberorum suorum voluntate et assensu , concessit eis usuarium in nemoribus suis ad omnia necessaria , sicut ejusdem homines habent , et de casamento suo quicquid omnimodis acquirerent libere possidendum . Similiter Raherius vicecomes de Sancto Florentino concessit eis quicquid de suo casamento habere poterunt libertate perpetua possidendum : hoc idem et omnes nobiles qui ibi convenerant , fecerunt . Nec pretereundum quod dominus Guiardus de Nuevi concessit eisdem , per manum nostram , partem suam decime de omni agricultura que omnino augeri vel multiplicari poterit in grangia que appellatur Aigremont , et minutam decimam de parroechia de Nuevi et decimam de Altrevile et IIIIor . falcatas prati . Porro Juliacenses concesserunt prefixis sororibus suis in separatione mutua VII . annuos solidos quos habebant pro Adelina matre Herberti de Poisuels . Actum est hoc apud Liberam Vallem , anno Verbi incarnati M ° . C ° . L ° . IX ° . , die octava apostolorum Petri et Pauli , ciclo solari VII ° . X ° . , indictione VIIa . , concurrente III ° . , epacta nulla . Affuerunt nobiscum , cum predictis proceribus et vulgo communi , quamplures persone ecclesie nostre : Guillelmus Senonensis ecclesie prepositus , Odo decanus , Matheus precentor , Theo cellerarius ; Guido Milidunensis archidiaconus ; Hugo de Avalone , Stampensis , Manasses , Trecensis , archidiaconi ; Robertus , Teobaudus , Gauterius , canonici . Ut autem hoc ratum et inconcussum permaneat , sigilli nostri auctoritate fecimus roborari , decernentes ut quicunque hanc nostram confirmationem post secundam aut terciam commonitionem violare temptaverit , a corpore et sanguine Domini alienus existens anathematis gladio feriatur , in menbris et corpore diaboli numerandus . Data apud Liberam Vallem per manum Fromundi capellani et notarii nostri .

Hugo

Senonensis

Juliacensi

Guilenci

Molismensis

Petronille

Barrensis

Frigidus Mantellus

Molismensis

Excelsi

Libera Vallis

Henricus

Guillelmus Nivernensis

Guillelmus

Tornodori

Milo de Erviaco

Ansericus de Monte

Regali

Milo de Noeriis

Petronilla

Barrensis

Manasse

Teobaudo

Hemensanni

Henricus

Raherius

Sancto Florentino

Guiardus de Nuevi

Aigremont

Nuevi

Altrevile

Juliacenses

Adelina

Herberti de Poisuels

Liberam Vallem

Guillelmus

Senonensis

Odo

Matheus

Theo

Guido

Milidunensis

Hugo de Avalone

Stampensis

Manasses

Trecensis

Robertus

Teobaudus

Gauterius

Liberam Vallem

Fromundi


In nomine sancte Trinitatis . Ego Richerius , Senonensis ecclesie Dei gracia archiepiscopus , posteritati futurorum notificare volo quod Herbertus Wifel , in mea stans presentia , ecclesiam de Flaciaco , quam tenebat , et atrium et etiam crementum ipsius atrii , sicut prefixis crucibus determinabatur , et terram quantum uni carruce sufficere poterat , et unum servum nomine Gosbertum , et totum usuarium in nemoribus , aquis et pascuis de Flaciaco , laude et assensu uxoris sue Theheline filiique sui Gosberti , Deo et Beate Marie Molismensi in elemosinam dedit . Que dona omnia ejus prece Molismensibus monachis concessi et confirmavi : ita scilicet ut abbas Molismensis vel prior loci illius sacerdotem eligant ydoneum et ad curam ejusdem ecclesie archiepiscopo presentent , et ipsum a Molismensi presentatum archiepiscopus de cura investiat animarum . Et ne aliquando inter monachos et presbiterum lites oriantur de suis redditibus , de eorum voluntate statuimus quod omnes oblationes , ad manum sacerdotis venientes , integre sacerdotis erunt ; similiter et oblationes , ad manum monachorum venientes , integre monachorum erunt , hoc excepto quod in oblationibus quinque sollempnitatum , videlicet Omnium Sanctorum , Nativitatis Domini , Pasche , Pentecostes , sancti Lupi , ad quancunque manum veniant , monachi duas partes percipient , sacerdos terciam . Totum vero luminare , de quocunque loco veniat vel quocunque modo in ecclesia offeratur , per medium inter monachos et sacerdotem equaliter dividetur . Decima vero tam grossa quam minuta ibit per tercium , ita quod sacerdos terciam partem percipiet , et monachi duas partes . Cetera vero beneficia que ecclesie venire poterunt , solummodo sacerdotis erunt . Ego preterea ex caritatis dono prefatis monachis , tamquam viris religiosis et in ordine beati Benedicti satis fervidis , concedimus prefatam ecclesiam possidendam et servandam , et domum ipsorum ob salutem anime mee et omnium archiepiscoporum Senonensium ab omni procuratione exemptam . Hoc siquidem totum , ut ratum et inconvulsum jugiter permaneat , auctoritate mea confirmo et sigilli mei impressione testificor . Adfuerunt testes : Radulfus de Vilois , Arnulphus Barbavant , Gosbertus de Rameruro , Fulco de Tuseio , Engelardus homo Herberti Wifel . Actum est hoc Senonis , anno ab incarnatione Domini M ° . LXX . VIIII . , indictione secunda , epacta XV . , concurrente I . , domno Urbano summo pontifice existente .

Richerius

Senonensis

Herbertus Wifel

Flaciaco

Gosbertum

Flaciaco

Theheline

Gosberti

Beate Marie Molismensi

Molismensibus

Molismensis

Molismensi

sancti Lupi

Senonensium

Radulfus de Vilois

Arnulphus Barbavant

Gosbertus de Rameruro

Fulco de Tuseio

Engelardus homo Herberti Wifel

Senonis

Urbano


In nomine sancte Trinitatis . Ego Richerius , Senonensis ecclesie Dei gracia archiepiscopus , posteritati futurorum notificare volo , quod ecclesiam de Senune , quam Herbertus Wifel diu tenuerat , in manu nostra reddidit : nos autem ecclesie Molismensi et monachis ecclesie Senunensi servientibus ejus prece donavimus , ita scilicet ut abbas vel prior loci illius sacerdotem eligant idoneum et ad curam animarum suscipiendam archiepiscopo presentent . Et ne aliquando inter monachos et presbiterum lites oriantur , de redditibus statuimus : omnium oblationum que ad manum sacerdotis venerint , baptisteriorum , benedictionum perarum , infirmorum visitationum , nuptiarum benedictionum , purificationum , confessionum , adorate crucis oblationum , divisionum mortuorum que proprie fiunt sacerdoti , medietatem accipiant monachi ; quod vero proprie monachis dimissum fuerit , sine parte sacerdotis eorum erit . Omnium Sanctorum festivitatis oblatio , et Natalis Domini et sancte Marie Purificationis , monachorum erit tota . Sacerdos vero sine monachis totam suscipiet messionem . Et sicut de Senune , ita et de Villari . Si vero sacerdos de redditibus ad monachos pertinentibus sibi retinere presumpserit , nisi monachis in Senunensi claustro satisfecerit , abbas vel monachi archiepiscopo per aliquem significent , et archiepiscopus sacerdotem ante se vocabit , et sacerdos sine alicujus placiti vexatione aut reddat aut juret se non habuisse . Hoc siquidem totum , ut ratum et inconvulsum permaneat , auctoritate nostra confirmamus et sigilli nostri impressione testificamur . Huic dono et concessioni adfuerunt presentes : Ilduinus archidiaconus , Theobaudus archidiaconus , Simon archidiaconus , Guillelmus archidiaconus , Isembardus archipresbiter , Rodulfus prior . Actum est hoc Senonis , anno ab incarnatione Domini M . LXX . VIIII . , indictione secunda , epacta XV . , concurrente I . , donno Urbano summo pontifice , Philippo rege Francorum gubernatore .

Richerius

Senonensis

Senune

Herbertus Wifel

Molismensi

Senunensi

Senune

Villari

Senunensi

Ilduinus

Theobaudus

Simon

Guillelmus

Isembardus

Rodulfus

Senonis

Urbano

Philippo

Francorum


Noverit caritas fidelium quod ego Richerius Senonensis archiepiscopus , dona que fecerunt Nevelo et Herbertus Wifel ecclesie et monachis de Senune et Gosbertus filius ejus , prece ejusdem Gosberti in presenti cartula scribi precepi et , ut rata permanerent , meo sigillo confirmari . Ego Richerius in primis ecclesiam dedi . Nevelo et Herbertus Wifel dederunt atrium et furnum bannalem in eodem atrio . Concesserunt autem ut , quicquid de casamento suo monachis daretur vel ipsi quoquo modo acquirerent , libere possiderent , et quicquid de terra eorum dominica propriis bobus laborare possent , absque terragio et decimis licite haberent . Monachis vero et omnibus hospitibus eorum , ad quicquid necesse fuerit , concesserunt usuarium nemorum , aquarum , pascuorum , sicut habent ceteri homines illius ville . Predictus Gosbertus sepulto patre dedit vineam suam monachis cum terra censoria et mansum Letaldi bubulci totum , quocumque loco jacebat , et quandam feminam Rozuidam nomine cum progenie de ea progrediente . Laudavit etiam coram me predictus Gosbertus , et uxor ejus Elisabet , filii et filie eorum , hec omnia dona que pater suus dederat apud Senunum et apud Flaciacum . Testes horum sunt : Ilduinus archidiaconus , Isembardus archipresbiter , Vitalis presbiter , Gosbertus clericus , Herveus dominus Firmitatis , Warnerius Farsiz et Galterius frater ejus . Concessum est hoc totum coram me , anno ab incarnatione Domini M . LXX . VIIII . , indictione II . , epacta XV . , concurrente I . Si quis autem ex his donis aliquid subtraxerit , anatema sit .

Richerius

Senonensis

Nevelo

Herbertus Wifel

Senune

Gosbertus filius ejus

Gosberti

Richerius

Nevelo

Herbertus Wifel

Gosbertus

Letaldi

Rozuidam

Gosbertus

Elisabet

Senunum

Flaciacum

Ilduinus

Isembardus

Vitalis presbiter

Gosbertus

Herveus

Firmitatis

Warnerius Farsiz

Galterius


« A meritorum piis patrum justisque rogationibus parere absque simulatione juvat fideles , in his vero maxime que , propter ecclesie constitutionem seu reparationem postulata , propalantur necessaria : credimus enim Domini gratiam adipisci , fidelibus ejus studio pietatis ministrando , dum vita fruimur corporali . In hac ergo fide constans ego Richerius , dictus ecclesie Senonensis humilis minister . . . » « Huic dono et concessioni adfuerunt presentes : Ilduinus archidiaconus , Theobaudus archidiaconus , Symon archidiaconus , Guillelmus archidiaconus , Isembardus archipresbiter , Rodulfus prior . Actum est hoc Senonis , anno ab incarnatione Domini M ° . LXXX ° . , indictione III . , epacta XX . VI . , concurrente III . , domno papa Urbano , rege Francorum Philippo . »

Richerius

Senonensis

Huic

Ilduinus

Theobaudus

Symon

Guillelmus

Isembardus

Rodulfus

Senonis

Urbano

Francorum

Philippo


« Actum est publice Senonis , anno ab incarnatione Domini M ° . C ° . LX ° . , pontificatus vero nostri XVII ° . , adsistentibus hiis ecclesie nostre personis , et aliis , quorum nomina duximus in rei testimonium subscribenda : Villelmus Senonensis archidiaconus , Herveus prepositus et Gastinensis archidiaconus , Symon thesaurarius , Odo decanus , Gauterus decanus Curtiniaci ; de laicis autem , Milo de Planci , Hugo de Pressi , Renaudus Crassus , Narjotus de Cerilli , Stephanus Coonz , Servinus Cordella , Hugo de Camvalone , Burcardus filius vicecomitis Senonensis , et alii multi . »

Senonis

Villelmus

Senonensis

Herveus

Gastinensis

Symon

Odo

Gauterus

Curtiniaci

Milo de Planci

Hugo de Pressi

Renaudus Crassus

Narjotus de Cerilli

Stephanus Coonz

Servinus Cordella

Hugo de Camvalone

Burcardus

Senonensis